» Primeri dobre prakse na relaciji Bugarska – Srbija\nU EU info kutku u Nišu okupili su se predstavnici lokalnih samouprava i organizacija civilnog društva iz jugoistočne Srbije su se upoznali sa dostupnim fondovima Evropske unije, ali i primerima dobre prakse kada je reč o projektima u Nišu i okolini koji su dobili podršku iz fondova EU. Događaj je realizovan u okviru projekta Delegacije Evropske unije u Srbiji „Posete institucijama i državama članicama Evropske unije“. Učesnici su prošle godine učestvovali u poseti Bugarskoj gde su se upoznali sa primerima dobre prakse kada je reč o projektima koji su dobili podršku kroz fondove Evropske unije u Bugarskoj. Tokom posete učesnici su imali prilike da se upoznaju sa projektima u oblasti turizma, zaštite životne sredine i infrastrukture u mestima, kao što su Pernik, Slivnica, Montana i Dimovo.\nMarija Marinković iz EU info kutka predstavila je programe koje Evropska unija sprovodi u Srbiji i pozvala na saradnju prisutne iz jugoistočne Srbije. ,,U poslednje dve godine realizovali smo više od 600 događaja u Nišu, ali i drugim gradovima na području jugoistoka zemlje – Prokuplju, Paraćinu, Medveđi, Zaječaru, Negotinu, Leskovcu, Aleksincu… Iako smo locirani u Nišu, vrlo rado širimo priču o EU i van našeg grada. Budite slobodni da nas kontaktirate da dođemo kod vas i predstavimo vašim sugrađanima mogućnosti koje Evropska unija nudi građanima’’, kazala je Marinković. Prisutnima se obratio i šef Odeljenja za upravljanje projektima Regionalne privredne komore Nišavskog, Topličkog I Pirotskog upravnog okruga Zoran Marković koji je preneo svoja iskustva o saradnji s bugarskim privrednicima i bilatelarnim programima sa državama, članicama EU.\nMenadžerka projekata Zajedničkog sekretarijata za sprovođenje programa prekogranične saradnje Bugarska – Srbija u Nišu, Maja Jovanović predstavila je učesnicima novi poziv za podnošenje predloga projekata na Programu prekogranične saradnje dve zemlje.\nUčesnici su se, potom, u Kancelariji za lokalni ekonomski razvoj i projekte Grada Niša upoznali sa evropskim projektima – primerima dobre prakse u ovom gradu. Posetili su i organizaciju ,,Otvoreni klub’’ koja sprovodi projekte za decu i mlade ,,Mladi jahači’’ i ,,Dečija prava u priči i praksi’’ kroz Program prekogranične saradnje Srbije i Bugarske i Evropski instrument za demokratiju i ljudska prava.\nCilj Projekta „Posete institucijama i državama članicama Evropske unije“ je da unapredi znanje građana o pregovorima o pristupanju Srbije Evropskoj uniji, kao i razumevanje tehničkih i političkih implikacija pristupnih pregovora i samog procesa pristupanja. Tokom Projekta nastojaće se da se na svim nivoima poboljša kvalitet informisanja o ovom procesu. Projekat podrazumeva realizaciju poseta institucijama Evropske unije u Briselu, kao i susednim državama-članicama Evropske unije (Hrvatske, Mađarske, Rumunije i Bugarske), sa ciljem razmenjivanja znanja i iskustava za različite ciljne grupe.


Previše slobodnog vremena može da škodi\nModerno doba i svakodnevne obaveze doveli su do toga da imamo sve manje vremena za sebe. Ali istraživanje na Univerzitetu u Pensilvaniji pokazalo je da previše slobodnog vremena može da naškodi, odnosno da izazove nedostatak osećaja produktivnosti, smatra dr Marisa Šarif, koautorka studije.\nIstraživači su analizirali rezultate dve opsežne studije, u kojima je učestvovalo više od 35.000 ispitanika, i otkrili da posle dva sata "besposličarenja", ljudima počinje da opada zadovoljstvo.\nU nameri da provere kako smanjena produktivnost utiče na razvoj depresije, napravili su i eksperiment u kojem su ispitanici zamoljeni da napišu koliko im je potrebno slobodnog vremena u toku dana i kako bi ga iskoristili, odnosno da li bi ga utrošili na smislene i produktivne aktivnosti.\nPokazalo se da bi osobe koje imaju nedovoljno slobodnog vremena trebalo tokom dana da pronađu nekoliko sati za sebe, a oni s previše "praznog hoda" da to vreme provode sa nekom svrhom.\n- Ovo istraživanje pruža konkretne dokaze o tome da je ljudima potrebno vreme koje će im omogućiti da rade šta žele, ali da se ne bi osećali beskorisno, ni tog vremena ne bi trebalo biti previše, smatraju stručnjaci.\nkako provesti slobodno vreme


PROGRAM MANIFESTACIJE „RAKOVIČKO LETO“ 2021. | Beogradske vesti\nPROGRAM MANIFESTACIJE „RAKOVIČKO LETO“ 2021.\nGradska opština Rakovica i ove godine organizuje manifestaciju „Rakovičko leto“.\nOd ponedeljka kreću besplatne umetničko-kreativne radionice za najmlađe. Kreativna radionica za decu prvo će biti organizovana u ponedeljak 23. avgusta na platou kod „Mekdonaldsa“ na Vidikovcu od 18 do 20 časova.\nU utorak 24. avgusta mališani će uživati u zabavi koja je u istom terminu organizovana u Parku japasko-srpskog prijateljstva u Borskoj ulici.\nU sredu 25. avgusta radionice za decu organizovane su na Labudovom brdu u parku na uglu ulica Serdara Janka Vukotića i 11. krajiške divizije.\nU četvrtak 26. avgusta deca će se zabavljati na platou kod Mesne zajednice „Avala grad“ u ulici Milene Pavlović Barili.\nProgram „Rakovičkog leta“ nastavlja se u prvoj nedelji septembra kada je za sve sugrađane kod „Mekdonaldsa“ na Vidikovcu organizovan bioskop na otvorenom. Filmovi biće emitovani sa početkom u 20.30 časova.\nU sklopu bioskopa na otvorenom, u petak 3. septembra emitovaće se film „Another Round“.\nU subotu 4. septembra na programu je film „The Doorman“, dok će se u nedelju 5. septembra emitovati film „Wasp Network“.\nIzvor: Opština Rakovica / Beogradske vesti\nIzmene režima javnog prevoza u zoni Trošarine po završetku radova u ulicama Crnotravska, Bulevar oslobođenja i Save Maškovića\nPrevious post:U poslednja 24 časa od posledica koronavirusa preminulo je osam osoba\nNext post:Izmene režima javnog prevoza u zoni Trošarine po završetku radova u ulicama Crnotravska, Bulevar oslobođenja i Save Maškovića


ZORAN TOŠIĆ: UTAKMICA PROTIV VELSA NIJE KLJUČNA, ALI JE VEOMA VAŽNA | ZR KLIK\nFudbaler Srbije Zoran Tošić rekao je da predstojeća utakmica protiv Velsa nije ključna u kvalifikacijama za Svetsko prvenstvo, ali je dodao da je veoma važna.\n„Ne bih rekao da je ključna, jer ima još dosta utakmica do kraja kvalifikacija. Ali, sigurno da je veoma važna kao i svaka do sada i kao svaka naredna koja bude dolazila. Može da bude veoma bitna, ako ostvarimo dobar rezultat i nastavimo tamo gde smo stali. Medjutim, ni pobeda ni neki negativan rezultat neće mnogo toga odlučiti“-rekao je Tošić novinarima pred put u Kardif.\nSrbija će u danas gostovati Velsu u četvrtom kolu Grupe D kvalifikacija za Svetsko prvenstvo.\n„Protiv Gruzije i na startu kvalifikacija su igrali s nekim drugim timom, bez standardnih igrača koji se sada vraćaju posle povreda i suspenzija. Sigurno da će više ličiti na onu ekipu s Evropskog prvenstva, tako da smo obratili pažnju na sve… Mislim da ih dobro poznajemo i da neće biti nekih iznenadjenja“, rekao je Tošić.\n„Gledali smo neke utakmice gde su prilikom oduzete lopte dolazili u kontre, stvarali šanse i postizali mnogo golova. Sa te strane, treba da budemo oprezni. Mislim da će lopta više biti kod nas u nogama i da ćemo se mi više pitati, ali opet treba da obratimo pažnju na stvari koje nam je selektor predočio. Svesni smo toga i znamo šta treba da radimo na terenu“, rekao je Tošić.\n„Svi razmišljamo samo o pobedi, ali u zavisnosti od toga kako se utakmica bude odvijala… Sumiraćemo na kraju da li je možda i nerešen rezultat dobar“, rekao je Tošić.\n„Ja sam u reprezentaciji već 10 godina i mislim da imam bitnu ulogu kao i svi ostali igrači. Možda trenutno nisam u poziciji u kojoj sam bio prethodnih godina, ali za mene to ne predstavlja nikakav problem. Tu sam dosta dugo, jedan sam od najiskusnijih i svaki minut na terenu mi je čast… Dokle god se budem osećao dobro i dokle god sam potreban, ja sam tu“, rekao je Tošić.\nUtakmica će se igrati danas od 20.45 na stadionu Kardif sitija.


Agencija povodom Nacrta akcionog plana za poglavlje 23. – Agencija za sprečavanje korupcije\nPostojeći predlog Akcionog plana, kroz niz mera veštački uspostavlja nadzornu funkciju Ministarstva pravde u odnosu na Agenciju, počev od analize njenih nadležnosti, preko procene organizacione strukture Agencije, broja zaposlenih i nivoa njihove obučenosti, do praćenja primene Zakona o Agenciji (2.2.1.1, 2.2.1.3, 2.2.1.4, 2.2.1.5. i 2.2.2.5).\nSa aspekta efikasnosti primene antikorupcijskih mera predloženi Akcioni plan je neprihvatljiv, jer s jedne strane predviđa aktivnosti koje su već urađene, dok s druge nepotrebno odlaže primenu antikorupcijskih mera predviđenih već postojećim dokumentima.\nTako, Akcioni plan predviđa izradu analize nadležnosti Agencije od strane Ministarstva pravde, iako je ovakva analiza već urađena i to od strane nezavisnog stručnjaka, uz podršku USAID/JRGA programa, i dostavljena Ministarstvu pravde, Ministarstvu finansija i Vladi još krajem 2013. godine, a sve postupajući po meri i u roku predviđenim Akcionim planom za borbu protiv korupcije.\nNadalje, Agencija je uzimajući u obzir navedenu analizu nezavisnog stručnjaka, mere predviđene Akcionim planom za sprovođenje Strategije, kao i preporuke EU eksperata, izradila Model zakona o Agenciji za borbu protiv korupcije koji je jula ove godine dostavljen Ministarstvu pravde, Vladi i Narodnoj skupštini. Predloženi Akcioni plan nepotrebno odlaže usvajanje novog Zakona o Agenciji za borbu protiv korupcije za čak godinu dana u odnosu na rok predviđen Akcionim planom za sprovođenje Strategije, ignorišući više puta ponovljene preporuke iz EU Izveštaja o napretku Srbije.\nOvakav pristup definisanju budućih mera, aktivnosti i njihovih nosilaca ne pruža adekvatan osnov za zaštitu javnog interesa, smanjenje rizika od korupcije i poboljšanje efikasnosti rada Agencije.


Dveri: Tražimo referendum – „Za ili protiv“ migrantskog centra u Vranju\nMiroslav Drekić Dragan Manić Milan Parezanović Vladan Dimitrijević Đorđe Šipetić Stevan Jurić Čedomir Mandić Miodrag Stojaković Goran Tišić Jasmina Radivojević\nČetvrtak, 27.04.2017 17:21\nSrpski pokret Dveri izuzetno je ponosan na način na koji su se naši građani i naši pripadnici vojske, policije i drugih nadležnih institucija i organizacija, ophodili prema svima onima, koji su zbog ratnih igara SAD-a i njihovih saveznika, došli u situaciju da preko naše zemlje potraže spas u zemljama zapadne Evrope.\nMeđutim, treba voditi računa o bezbednosti i interesima naših građana, u situaciji kada naše komšije podižu zidove na granicama prema Srbiji, a druge tranzitne zemlje, poput Turske, sve ozbiljnije prete potpunim otvaranjem granica za prolaz migranata.\nIz tog razloga, Dveri se najoštrije protive otvaranju bilo kakvih migrantskih centara u Vranju, poput onog koji je najavljen, i za čije svrhe se renovira motel Vranje.\nSmatramo da u trenutku kada susedna Makedonija pod pritiskom albanskih političara najavljuje tužbu za genocid protiv Srbije, a koalicioni partneri Aleksandra Vučića u tzv. vladi Kosova, najavljuju formiranje vojske Kosova, otvaranje migrantskih centara na jugu Srbije predstavlja dodatni rizik za sigurnost građana na ovom području. Posebno, ako uzmemo u obzir da vlada Srbije nema jasan stav o tome koliko se maksimalno migranti, koji inače ni ne žele da ostanu u Srbiji, smeju zadržati na našoj teritoriji.\nGradska organizacija Dveri u Vranju još jednom ukazuje na činjenicu da se lokalni vlastodršci iz redova SNS-a ne pitaju ništa kada je reč o vitalnim odlukama za naš grad, i da bi oni bez problema odobrili i odlaganje nuklearnog otpada na deponiji Meteris, kada bi dobili takvo naređenje iz Surdulice ili Beograda. Ako na to dodamo i njihovu sklonost prema korupciji i verovatnu nameru da pojedinci iz svega izvuku ličnu materijalnu korist, smatramo da se na njihov sud o tome šta ugrožava bezbednost građana Vranja a šta ne, ne možemo osloniti.\nZbog toga tražimo da odluku o ovom pitanju donesu građani Vranja na lokalnom referendumu. Uvereni smo da će i svi oni koji su iz nekog interesa, straha, ili vere u lažna obećanja, dali svoj glas SNS-u ili SPS-u, ipak dobro razmisliti kad je u pitanju direktno ugrožavanje bezbednosti njih i njihove dece. Ukoliko je ovo sve proizvod paranoje i ksenofobičnosti jedne političke stranke, neka rezultat tog referenduma to potvrdi ili demantuje.\nU tu svrhu, Gradska organizacija Dveri u Vranju pokrenula je peticiju za sazivanje referenduma za ili protiv osnivanja centra za migrante na teritoriji grada Vranja. Trenutak u kome živimo zahteva od svih političkih aktera maksimalnu odgovornost. Ravnodušnost vlastodržaca po ovom pitanju može biti pogubna za Vranje i čitav jug Srbije, iz tog razloga pravo na grešku ne sme da postoji.


Diplomatska akcija /Amerika povlači kompletno osoblje iz ambasade u Havani / Radio Sarajevo\nDiplomatska akcija / Amerika povlači kompletno osoblje iz ambasade u Havani\n29. 09. 2017. u 08:29:00 Radiosarajevo.ba\nSAD prave plan za smanjenje osoblja američke ambasade u Havani, kao odgovor na još nerazjašnjene incidente u kojima je narušeno zdravlje nekim njihovim tamošnjim diplomatama, navode američki i kongresni zvaničnici.\nPrema planu State departmenta, čija se izrada privodi kraju i koji bi mogao biti objavljen u narednim danima, SAD bi sa Kube povukle članove osoblja koji nisu od ključnog značaja i porodice diplomata, navode isti, neimenovani izvori, prenosi Reuters.\nNeizvjesno je, međutim, da li će povlačenje biti dobrovoljno ili prisilno, a jedan američki zvaničnik je rekao da se pojedini detalji plana još razrađuju.\nDvadesetak službenika ambasade SAD u Havani ili članova njihovih porodica žalili su se oštećenje sluha izazvano takozvanim "zvučnim" napadima i mnogi od njih su morali da se vrate u Ameriku na liječenje.\nKubanski ministar spoljnih poslova Bruno Rodriguez prenio je prije dva dana američkom državnom sekretaru Rexu Tilersonu da vlada Kube nema nikakve veze sa neobjašnjivim "napadima" na zdravlje američkih diplomata, dodajući da Havana još nema dokaze kako bi objasnila šta se desilo.\nNa sastanku u Washingtonu koji je održan na zahtjev Kube i koji je prvi na tom nivou od stupanja na dužnost Donalda Trampa, Tilerson je naglasio da je Kuba odgovorna da zaštiti diplomate na svojoj teritoriji.\nTagovi: oštećenje sluha Kuba Havana SAD diplomatija\nHavana / Ni uragan im ne može ništa: Kubanci plešu po poplavljenim ulicama\nSastanak / Kuba želi definirati ekonomsku saradnju kao prioritet u odnosima s BiH\nBiH / Dodik: Castro je bio osvjedočeni ljevičar, to je veliki gubitak za kubanski narod\nDevetodnevna žalost / Kubanska vlada objavila datum sahrane Fidela Castra\nEpidemija / Ovo su odgovori na pet ključnih pitanja o majmunskim boginjama\nOdluka / Senat SAD odobrio 40 milijardi dolara za pomoć Ukrajini\nKakva ironija / Putinova kćerka skriva vezu sa Igorom Zelenskim?


Napad u Pančevu: šoljom udarao inspektora po glavi\npetak, 7. avgust 2015. 18:44h\nPročitano 2055 puta\nDvoje službenika Sekretarijata za poresku administraciju Pančeva povređeni su danas kada ih je čovek nezadovoljan dobijenim odgovorima u vezi svog poreskog rešenja fizički napao.\nČeste pretnje službenicima, ali do danas nije bilo fizičkih napada Arhiva\nInspektor Aleksandar Jovičić zadobio je povrede glave kada je danas na njega oko 11 sati nasrnula nezadovoljna stranka.\nJelena Lupulov, službenica ovog Sekretarijata kaže da se čovek bunio zbog toga što poreske uplatnice i dalje stižu na ime njegove pokojne majke. Kako kaže, pokušala je da mu objasni da drugačije ne može, jer još nije sprovedena ostavinska rasprava.\nNjen kolega Aleksandar Jovičić, koji je upućen u slučaj, pokušavao je da mu objasni o čemu se radi, međutim, stranka je bila nezadovoljna dobijenim objašnjenjem.\nU tom trenutku naša šefica Ljubica Valaško je u kancelariju unela neki document da potpišemo. Kolega Aleksandar se nagnuo nad sto, čovek mu je skočio na leđa i počeo da ga udara šoljom za kafu koja je bila na tom stolu, priča Lupulov.\nPrema izjavama svedoka, stranka je inspektora nekoliko puta udarila šoljom po glavi.\nLjubica Valaško, pomoćnica Sekretara sekretarijata za poresku administraciju kaže da je videla stranku kako uzima šolju sa stola i potom udara kolegu.\nPitala sam "Šta to radite?" Onda se on okomio na mene, zavrnuo mi ruku i drugom rukom počeo da me udara pesnicom u glavu, kaže Valaško.\nRazbesnelog građanina iz kancelarije su izbacili Jovičić, iz čije glave je curela krv, i još jedan službenik koji je pritrčao u pomoć, a zatim su stigli pripadnici obezbeđenja zgrade i policija koja je odvela napadača. Lekari Hitne pomoći povređenog službenika prevezli su do Bolnice u Pančevu.\nU Hitnoj pomoći nam je potvrđeno da su lekari inspektoru konstatovali oguljotinu na glavi, a da je službenica zadobila udarac iznad oka.\nU Sektretarijatu za poresku administraciju tvrde da su često izloženi nezadovoljstvu i verbalnim napadima, ali da do sada nije bilo slučajeva fizičkog obračuna.\nMilica Marjanović, sekretar Sekretarijata za poresku administraciju kaže da je do sada bilo pretnji, pljuvanja, vređanja i ponižavanja.\nPrete nam telefonom da nas treba dići u vazduh, a jednom su nam izbušili gume na službenom autu i na njemu sprejom iscrtali kukaste krstove, ali fizičkih napada nikada nije bilo, kaže Milica Marjanović.\nOna dodaje da će nakon ovog incidenta tražiti da se njihova služba, koja je na pretposlednjem spratu Gradske uprave, izmesti u prizemlje gde je obezbeđenje ili da jedan radnik obezbeđenja bude stalno prisutan u Sekretarijatu kako bi se sprečili napadi.\nPolicija je saopštila da je slučaj prijavila Osnovnom tužilaštvu od koga čeka dalja uputstva u vezi s ovim incidentom.\nSekretarijat za poresku administraciju\nObaveštenje o radnom vremenu Sekretarijata za poresku administraciju\nDospeva treća rata za porez na imovinu za 2018. godinu\nRok za plaćanje druge rate poreza na imovinu – 15. maj\nGradsko veće: usvojen plan rada Gradskog štaba za vanredne situacije\nKoncert KUD Abrašević


Migrant koji je u nedelju veče pronađen na obali Bilećkog jezera nije preminu nasilnom smrću. Ovo je zaključio forenzički patolog, dr Dražen Damjanjuk, nakon što je uradio obdukciju leša u trebinjskom odjeljenju Zavoda za sudsku medicine RS, Odjeljenje Trebinje.\nIako je ubistvo u ovom slučaju isključeno, doktor Damjanjuk kaže da se, ipak, ne može ustanoviti ni uzrok smrti zbog znakova odmaklih truležnih promjena leša, a na osnovu nekih specifičnosti migranata sa istoka, može se pretpostaviti da je u pitanju migrant.\n“Pored leša, koji je bio bez odjeće, na obali su pronađene i neke tablet, odnosno ampule insulina, pa jedino što nam preostaje mogu biti samo nagađanja da je bio šećeraš, ali ne znamo da li mu je i ta eventualna bolest uzrokovala smrt”, kaže doktor Damjanjuk.\nUstanovio je i to da je leš u vodi bio najmanje deset dana i da se pretpostavlja da je u pitanju sredovječni ili stariji muškarac.\n“On se za sada, s obzirom da nema dokumenata, nikako ne može identifikovati”, navodi dalje doktor Damjanjuk, uz objašnjenje da su, ukoliko ga neko bude tražio, kao uzorak za identifikaciju uzeli jedan zub sa leša.\nLeš migranta je pronađen na obali Bilećkog jezera, u mjestu Miruše, a obdukciju je naložio dežurni tužilac Okružnog javnog tužilaštva u Trebinju


izvor: agencije foto: 07.08.2017\nTokom tri dana festival su posetili mladi iz više od 36 zemalja, a na čak pet bina ove godine popelo se više od 200 izvođača.\nNajveće iznenađenje festivala bilo je predstavljanje nove bine „99“ i specifičnog koncepta koji ljudima pruža potpuno novo festivalsko iskustvo, dok su scenografija, kao i uređenje čitave lokacije zasenili sva prethodna izdanja „Lavfesta“.\nTrenutno najtraženije svetske zvezde među kojima su Maseo Pleks, Lusijano, Loko Dajs, Matador, Karl Krejg, Mal Grab i mnogi drugi potpuno su očarani lokacijom, kao i činjenicom da tako malo mesto, kao što je Vrnjačka Banja, ima poseban značaj na svetskoj festivalskoj mapi.\nTako je Mal Grab odlučio da svoj boravak produži za još jedan dan i uživa na festivalu, dok je većina izvođača sa svojim obožavaocima na društvenim mrežama podelila scenografiju festivala i prelepe prizore publike ispred njih.\nZvezda poslednje festivalske noći bio je Maseo Pleks, koji je publiku zagrejao za sada već tradicionalno zatvaranje zvaničnog programa uz Marka Milosavljevića i Dejana Milićevića.\nPoslednja festivalska noć na Džek lajv bini prošla je u znaku pank muzike, a obeležili su je nastupi grupa „Popečitelji“ i „KBO!“ i legendarni „Goblini“.\nJoš najmanje dva događaja do kraja godine. Nedavnim lansiranjem nove aplikacije, „Lavfest“ ne samo da je iznenadio korisnike specijalnim pogodnostima, već i najavio čak dva velika muzička događaja do kraja godine u prestonici.\nVeć 7. oktobra u beogradski „Hangar“ stižu Kris Libing i di-džej Dip, dok će u novembru biti održano drugo izdanje „Lavfest ekspirijensa“, a sa Simfonijskim orkestrom RTS-a nastupiće legendarni Derik Mej, kao i popularni i talentovani pijanista Frančesko Tristano.


Niška Banja – IN info\n„Ukupno 18 putnih pravaca u gradskoj opštini Niška Banja odnosno sedam kilometara biće posipano grebanim asfaltom„, rekla je gradonačelnica Niša Dragana Sotirovski koja je sa predsednikom opštine Dušanom Živkovićem i saradnicima obišla ulicu Gorana Nikolića čije je posipanje u toku. Kovanlučki potok je sada delom uređen i preko tog potoka, koji je deo ulice Školskih […]\nBusiness Run trka u Niškoj Banji\nNajveći sportsko – poslovni događaj u Nišu, drugu godinu zaredom, okupiće zaposlene iz kompanija i organizacija ali i sve naše sugrađane na Serbia Business Run trci u Niškoj Banji. 9. septembra, zaposleni iz kompanija, udruženja, javnih preduzeća, škola, fakulteta i svih državnih i privatnih organizacija koji su se prijavili do 2. septembra istrčaće ili prehodati […]\nOtvorena je tradicionalna, trinaesta po redu, manifestacija „Etno susreti“ koja se održava od 3. do 5. septembra 2021. godine, na centralnom šetalištu u Niškoj Banji, u organizaciji udruženja žena „Kruna“ iz Niške Banje, pod pokroviteljstvom Gradske opštine Niška Banja. Cilj „Etno susreta“ je očuvanje kulturne baštine i negovanje etno tradicije naših krajeva. Posetioce i izlagače […]\nOvog leta Niška Banja je obojena paraglajdingom, pa nakon što su piloti paraglajdera u disciplini precizno sletanje završili takmičenje u svetskom kupu, u ovo mesto su došle njihove kolege koje se takmiče u disciplini prelet. Organizator ovog takmičenja je Vazduhoplovni savez Srbije, uz podršku Ministarstva omladine i sporta Republike Srbije i Grada Niša. Ove godine […]\nJKP „Mediana“-Niš Reparirane klupe na šetalištu u Niškoj Banji\nEkipe JKP „Mediana“-Niš odradile su noćno čišćenje platoa ispred Gradske kuće i Trga kralja Milana, kao i reparaciju 53 klupa na šetalištu u Niškoj Banji.\nVeliki letnji festival na glavnom šetalištu u Niškoj Banji – Humanitarni koncert za našeg Dušana\nU subotu 31.jula 2021. godine sa početkom od 20:00h u okviru Velikog letnjeg festivala održaće se humanitarni koncert na glavnom šetalištu u Niškoj Banji. Dušan Dinić kome je dijagnostikovan tumor na malom mozgu boluje od teške i nemilosrdne bolesti za njegove godine. Dušan Dinić je rođen 2008.godine. Organizatori pozivaju sve koji su u mogućnosti da […]\nSićevo dobilo vidikovac – veličanstven pogled na Sićevačku klisuru\nVidikovac sa koga se može uživati u nezaboravnom pogledu na Sićevačku klisuru uredila je Gradska opština Niška Banja u saradnji sa Gradom Nišom i Javnim preduzećem „Srbija šume“. Kako se navodi, iz Gradske opštine Niška Banja izjavili su da uređenje vidikovca Brljavski kamen u Sićevu još jedan je od dokaza da se konstatno radi na […]\nNiška Banja izlazi iz kovid sistema\nInstitut Niška Banja vraćen je po treći put od izbijanja pandemije u kovid sistem, sredinom marta meseca. Nakon više od mesec dana stacionar „ Radon “ u Niškoj Banji izlazi iz kovid sistema. Kako navodi direktorka Instituta Niška Banja Marina Deljanin Ilić, veliki broj izlečenih pacijenata je otpušten a preostali broj pacijenata nastaviće lečenje u […]


#ErkerWellbeing - Promena sistema počinje promenom pojedinca - Erker Inženjering - Stanovi u izgradnji Novi Sad\nErker inženjering doo otpočinje novu digitalnu kampanju koja za cilj ima da podigne svest pojedinaca o tome da su upravo oni ključ promene.\nU skladu sa vrednostima koje zagovaramo, a odnose se na koncept zelenog stanovanja, zelenu gradnju i upravljanje otpadom pokušaćemo da približimo, svima nama, na koji način možemo da delujemo u svom okruženju, a za opštu dobrobit.\nIzdvojili smo osam celina koje se odnose na različite pokrete, koncepte ili jednostavne savete kako da unapredimo sredinu u kojoj živimo.\nReč je o načinima kako da smanjimo otpad koji domaćinstvo svakodnevno pravi, kako da uredimo životni prostor po principima KonMari, te kako da primenimo hygge – danski koncept za srećniji život. Osim toga, donosimo ideje kako da smanjimo emisiju štetnih gasova koje proizvode automobili, kako da uštedimo energiju, oplemenimo radni prostor ili opremimo dečju sobu na način da podstiče maštu i razvoj mališana.\nPriključite se našoj kampanji uz korišćenje #ErkerWellbeing i pokažite nam na koji način menjate sistem menjajući svoje navike.


2008-04-09 HAG/DEN HAAG\nIsmet Dedović, svjedok odbrane Rasima Delića\nIsmet Dedović, bivši tjelohranitelj i pratilac generala Rasima Delića je u nastavku iskaza osporavao bilo kakvu povezanost nekadašnjeg komandanta Generalštaba Armije BiH sa operacijom “Farz” na vozućko-ozrenskom ratištu u septembru 1995. godine. Tokom te operacije pripadnici odreda El Mudžahid iz sastava Trećeg korpusa Armije BiH su, po tvrdnjama tužioca, počinili zločine nad srpskim civilima i ratnim zarobljenicima za koje se general Delić tereti po načelu komandne odgovornosti.\nOdbrana je uz pomoć ovog svjedoka nastojala osporiti navode iz dnevnika dežurnog operativnog oficira Armije BiH od 14. septembra 1995. godine prema kojima je general Delić oko 19 sati uvečer telefonom tražio informaciju o stanju na ratištu. Svjedok tvrdi da Delić nije mogao telefonirati u to vrijeme pošto je u Kuala Lumpuru, gdje je boravio u zvaničnoj posjeti, tada bilo oko dva sata iza ponoći kada je, kako tvrdi, general spavao.\nGeneral Delić je, tvrdi Dedović, krajem septembra 1995. godine posjetio jedan dio šireg Vozućkog ratišta ali se radilo o posjeti jedinicama iz sastava Drugog korpusa Armije BiH u rejonu Petrovog sela, prilično udaljenom od zone u kojoj su tokom operacije “Farz” vođene borbe i počinjeni zločini za koje se tereti Delić.\nPažnju sudija privukao je snimak kojim je potom prikazala odbrana u nastojanju da potkrijepiti navode svjedoka. Radi se o snimku Delićevog obraćanja pripadnicima novoformirane jedinice Drugog korpusa u kojem tadašnji komandant Generalštaba napominje da se Armija BiH “bori na civilizovan način” te da “njeni ciljevi trebaju biti upereni prema neprijateljskim vojnicima a ne prema nedužnom narodu”.\nPredsjedavajućeg sudiju Molota je zanimalo zašto bi general Delić podsjećao vojnike na odredbe Ženevskih konvencija nakon upravo provedene operacije ako za tim nije bilo neke naročite potrebe. Svjedok je odgovorio da je general Delić to isticao u svakom obraćanju podređenim jedinicama.\nTužilac je u unakrsnom ispitivanju svjedoku pokazao bilten 35. divizije Trećeg korpusa u kojem se najavljuju posjete tadašnjeg predsjednika Alije Izetbegovića i “komandanta slavne armije” Vozući u septembru 1995. godine. Svjedok je primijetio da se u radi o pretpostavci da će doći do posjeta i naveo da Delić u takvu posjetu nikada nije otišao, a da o Izetbegovićevom odlasku u to područje ne zna ništa.\nNa pitanje tužioca Derila Mandisa/Daryl Mundis da li je ikada vidio generala Delića u društvu sa stranim ratnicima afro-azijskog porijekla svjedok je dogovorio odrečno.\nTV Tribunal 360\nPOSLE "OLUJE": Vatra, dim i bezakonje u kninskoj krajini\nGENERAL POSLE BITKE: Dvosmisleno pozivanje na Ženevske konvencije\nPROCESNA (NE)SPOSOBNOST: Noćne more Jovice Stanišića\nANEGDOTA: Šešelj traži "slobodan prolaz" za Radovana Karadžića


(30.06.2015 21:10)kristiola Piše: Kada posaljem, obavezno cu Vas ovde obavestiti da sam poslala, da biste znali kada da ocekujete paket. Takodje od Vas ocekujem da mi se javite putem Limundo poruke kada paket preuzmete da znam da ste ga primili.\nNe zvuči preteći ali mislim da dosta njih izgubiš već na pola teksta Mada u cafeu pišem kilometarske posteve u trgovini se držim što kraće to bolje, osim u uslovima prodaje. Ono što sam potamnio bi mogla da zameniš u "zamolila bih vas" jer bolje zvuči kada kupca (a i generalno) stavljaš u višu poziciju nego da "očekuješ", čak i kod onih normalnih to može da izazove negativne emocije. Ujedno, tu rečenicu bih pisao tek kada pošaljem paket, u ovom momentu je suvišna a poslednja rečenica je skroz suvišna jer ko ima nameru da odgovori taj će to i uraditi a za ostale ...\nŠto se tiče kupca ... Nisi pogrešila što si nazvala, mada sam ja više u Bitterovom fazonu. Poslao bih poruku o uslovima aukcije i to je to, nikako ne bih zvao jer nemam ništa napismeno o toku razgovora a i generalno kada me neko tako startuje nije mi baš do razgovora sa njim/om.


Loši zakoni su zarazni: Demistifikacija novih zakona koji se odnose na informacione tehnologije Ujedinjenih Arapskih Emirata · Global Voices na srpskom\nPrevod objavljen 18/09/2016 18:53 GMT\nPročitajte članak na English, Español, عربي, English\nZainteresovana lica koja ovaj problema sagledavaju iz različitih uglova se bore sa dvosmislenošću izraza i reči koji se koristi u amandmanu navedenog zakona. Kao odgovor na njihove pritužbe, Regulatorno telo za telekomunikacije izdalo je prateće saopštenje kojim se obavezuje da zakon neće uticati na ekonomske interese, a istovremeno se obavezuje da se u poslovne svrhe može nastaviti sa korišćenjem VPN tehnologije na sopstvenim internim mrežama, sve dok se oni ne zloupotrebljavaju za krivična dela.\nU obzir se takođe uzimaju ekonomski i politički činioci. Etisalat i DU su u Ujedinjenim Arapskim Emiratima jedina dva ISP-ova. Oba su licencirana za pružanje VPN usluga, ali te centralizovane i nekodirane VPN usluge eliminišu mogućnost korisnika da zaštite svoju privatnost. Ovo posebno predstavlja problem, s obzirom da Autoritet Emirata za Investicije fond Ujedinjenih Arapskih Emirata Savezne vlade,(EIA), poseduje 60% udela Etisalat akcija i 39,5% deonica DU akcija, jedine dve telekom kompanije koje posluju u toj zemlji. To preklapanje interesa i moći između države i privatnih kompanija vlasti sve samo ne osigurava da će autoriteti države imaju relativno jednostavan VPN za pristup korisničkim podacima.\nTaj odnos moći nije ograničena na Ujedinjene Arapske Emirate. Etisalat je prisutan u četiri arapske zemlje, dok je Zain (34.4% u vlasništvu kuvajtske vlade ), drugi veliki regionalni telekom div, prisutan u osam arapskih zemalja . Ovo takođe ukazuje da oni imaju presudan uticaj na primenu Interneta u tim zemljama. Dakle, pravna rešenja usvojena u novim zakonima u Ujedinjenim Arapskim Emiratima se mogu, na ovaj ili onaj način, primeniti i na druge zemlje u MENA regiji.\nPosmatrano iz ugla povećanja pretnji digitalnom pristupu, online slobodama izražavanja i privatnosti u MENA regiji, civilno društvo se mora organizovati i raditi na tome da se odbrane prava korisnika Interneta. Iako se uticaj takvog zastupanja u nekim zemljama može dočekati bez ikakvog sluha, u drugim slučajevima se dokazalo uspešnim. Kad su VoIP usluge blokirane u Maroku u januaru 2016.godine, korisnici su bojkotovali telekomunikacione kompanije, pokrenuli online inicijative i počeli da koristite VPN u svrhu zaobilaženja blokada. Telekomunikacijske kompanije poništile su svoju odluku nekoliko nedelja kasnije.\nU okviru ASL19, organizaciji koja se bavi pružanjem informacija korisnicima u zemljama gde nadzor i cenzura prevlađuju, naše osoblje je pratilo situaciju i počelo rad na distribuciji alata za izbegavanje. Primetili smo neobičan pad u korišćenju izvesnih alata nakon druge zabrane. Nakon sprovođenja istrage i primanjem mnogih komentara na društvenim medijima, uočili smo da korisnici strahuju od kazni zatvora spomenutih u Uredbi iz 2004. godine koja uređuje upotrebu VOIP, iako se zakon odnosi isključivo na komercijalnoj upotrebi VPN.


Otvoren Aarhus centar u Sarajevu | PROTEST.ba\nOtvoren Aarhus centar u Sarajevu\nAarhus centar aktivno će promovisati Aarhusku konvenciju u široj javnosti i edukovati predstavnike specifičnih ciljnih grupa, kao što su nevladine organizacije, mediji, lokalne vlasti, advokati i sudije.\tDatum: 31. 05. 2012 @ 12:20h\nRubrika: Bosna i Hercegovina, Društvo, Ekologija\nAarhus centar SarajevoMisija OSCE-a u Sarajevu je otvorila prvi Aarhus centar u Bosni i Hercegovini, čiji je cilj obezbjeđivanje kvalitetnijeg pristupa informacijama o životnoj sredini i podsticanje javne diskusije da bi što više građana bilo uključeno u donošenje odluka u ovoj oblasti.\nSvaka osoba ima pravo da bude informisana, da bude uključena u donošenje odluka i da ima pristup pravosuđu u okolišnim pitanjima.\nPutem Sarajevskog centra biće promovisano razumijevanje i primjena Aarhuske konvencije, te saradnja nadležnih vlasti, civilnog društva, pravosuđa, privatnog sektora, medija i šire javnosti u pitanjima zaštite životne sredine.\nAarhuska konvencija je usvojena 25. juna 1998. godine od strane UNECE-a (Ekonomska komisija Ujedinjenih nacija za Evropu) a ratifikovana (stupila na snagu) je od strane Bosne i Hercegovine 15. septembra 2008. godine.\nAarhus centar aktivno će promovisati Aarhusku konvenciju u široj javnosti i edukovati predstavnike specifičnih ciljnih grupa, kao što su nevladine organizacije, mediji, lokalne vlasti, advokati i sudije. Ove ciljne grupe će biti podučene pravima koja garantuje Aarhuska konvencija, a to su pravo na informacije o životnoj sredini, na učešće u odlučivanju o ekologiji i na pravdu.\nAarhus centar će raspolagati bibliotekom i internetskim resursima namijenjenim studentima i istraživačima.\nPostojanje ovakvog centra može značajno doprinijeti stvaranju javne klime transparentnosti u oblasti zaštite životne sredine, a samim tim i demokratizaciji uopšte, kao i dobrom upravljanju unutar ove oblasti u Bosni i Hercegovini. To je ključni proces obzirom da ekologija postaje sve važnije pitanje u BiH.\n» Integralni tekst Aarhauske konvencije (pdf)\n« nazad VEZANE TEME: Aarhus centar okoliš OSCE Sarajevo\tStalni link ove stranice:


Smijenjena zbog kritikovanja kovid propusnica - BIGportal.ba\nSmijenjena zbog kritikovanja kovid propusnica\n25 Septembra, 2021 25 Septembra, 2021 047\nNekoliko sati nakon što je korišćenje kovid propusnica stupilo na snagu, holandski premijer Mark Rute smenio je zvaničnicu vlade Monu Kejzer.Ona je javno dovela u pitanje ovu meru.\nKancelarija premijera je saopštila da je zamenica ministra za ekonomska pitanja Mona Kejzer smenjena, jer su njeni komentari u javnosti bili u suprotnosti sa politikom vlade po pitanju od “takvog značaja i težine”, prenosi Rojters.\nUvođenje Kovid-19 propusnice u Holandiji izazvalo je kritike vlade, a demonstranti su se danas okupili u Hagu u znak protesta zbog odluke, kojom je ona postala obavezna za ulazak u barove, restorane, pozorišta i druge zatvorene prostore u zemlji.\n“Ako završimo u društvu u kojem moramo da se plašimo jedni drugih ako ne pokažemo dokaze, onda zaista morate da se počešete po glavi i zapitate, da li je to smer kojim želimo da idemo?”, rekla je novinarima zamenica ministra za ekonomska pitanja Mona Kejzer.\nUvođenja kovid propusnice poklapa se sa ukidanjem gotovo svih mera socijalnog distanciranja u zemlji, gde je 72 odsto stanovništva primilo najmanje jednu dozu vačine protiv kovid-19.\nMaske za lice su još obavezne u javnom prevozu, a učenici i nastavnici više ne moraju da ih nose u školama, a pravilo udaljenosti od 1,5 metara u javnosti je takođe ukinuto.\nVećina Holanđana ipak podržava kovid propusnicu, koja je takođe naišla na protivljenje kada je uvedena u drugim evropskim zemljama, poput Italije i Francuske, a kritike dolaze najviše iz ugostiteljskog sektora.\nViše od 40 odsto vlasnika barova i restorana ne planira da traži od klijenata potvrdu o vakcinaciji, saopštilo je udruženje ugostiteljske industrije Horeca Nederland.\nPatrijarh Porfirije svečano dočekan u Đurđevim stupovima\nPozivam Tužilaštvo da provjeri navode o “TGT Tehnogas”\nVulin: Potjernica za još jednom osobom zbog ubistva Đokića\nArsenal u poslednjim sekundama izbjegao poraz\nBen slomio odličnog Kahrimana – Zvezdin minimalac uz muke


Stručni radnici u CSR (Centra za socijalni rad) Banjaluka, ali i u RS svakodnevno su izloženi napadima i pretnjama, a slučaj koji se dogodio juče u službenim prostorijama samo je potvrda da se stvari pod hitno noraju menjati dok nije kasno.\nUpravo je jučerašnji napad u kojem je za dlaku izbegnuta tragedija bio povod da stručni radnici u centrima za socijalni rad krenu u odlučujuću bitku za svoja prava.\nNapadi kiselinom, fizički obračuni, vređanja i pretnje su svakodnevica u centrima i na terenu.\nBojan Arula socijalni radnik, izjavio je da čovek koji je juče napao stručne radnike u centru ima ozbiljnih zdravstvenih smetnji te da je trebao biti u zdravstvenoj ustanovi.\n– Pitanje je dana kada će nekoga od nas ubiti, ukoliko se stvari ne promene pod hitno, te druge institucije u lancu ne počnu ažurnije raditi svoj posao – istakao je Arula, piše Srpskainfo.\nPodsetio je da stručni radnici u centrima u Srpskoj još uvek nemaju status službenih osoba.\nMarija Jakovljević psiholog objasnila je da je jučerašnjem napadu prethodio niz uzroka.\nJakovljevića je takođe skrenula pažnju na neažurnost drugih institucija kao što su tužilaštva i sudovi.\n– Za 10 godina osnovni sud je izrekao samo tri hitne mere kao što su udaljenje nasilnika iz stana ili zabrana prilaska, a svake godine imamo po 200 slučajeva nasilja u porodici – istakla je Jakovljevićeva i dodala da je kranje vreme da stručni radnici dignu svoj glas kako bi sprečili da se dogodi tragedi tragedija.\nBojan Zec, predsednik Sindikalne organizacije radnika CSR Banjaluka rekao je da stručni radnici ne žele biti glineni golubovi.\n– Imamo preko 20.000 korisnika, svakodnevno radimo sa nasilnicima, alkoholičarima, narkomanima, naš posao je posao visokog rizika i merama moramo spriječiti najcrnje scenarije – zaključio je Zec.


Papa: Bogati ne mogu imati prioritet za vakcinu, siromašnima je potrebna pomoć\n► Papa: Bogati ne mogu imati prioritet za vakcinu, siromašnima je potrebna\nFoto: Beta/AP/L'Osservatore Romano/Pool Photo\nPapa Franja je danas upozorio na svaku mogućnost da bogati ljudi imaju prioritet za dobijanje vakcine protiv koronavirusa i istakao da je siromašnima potrebna pomoć.\n"Pandemija je kriza. Ne izlazite iz nje isti, ili bolji ili lošiji. Moramo izaći bolji" iz pandemije korona virusa, poručio je papa.\nNakon pandemije, kako je dodao papa, svet se ne može vratiti u normalu ako normala znači društvenu nepravdu i pogoršanje životne sredine.\n"Kako bi bilo tužno kada bi se prioritet za vakcinu dao najbogatijima", rekao je on i ocenio da bi bilo skandalozno ako bi sva ekonomska pomoć, uglavnom javnih fondova, koristila za oporavak industrije koja ne pomaže siromašnima ili životnoj sredini.\nPapa je rekao da je pandemija "ogolila tešku situaciju siromašnih i veliku nejednakost koja vlada u svetu", ocenjujući da je virus, "iako ne pravi izuzetke među ljudima", pogoršao te velike nejednakosti i diskriminaciju.\nTokom pandemije mnogi siromašni, koji često imaju poslove koji im ne dozvoljavaju rad od kuće, našli su se u situaciji da su manje sposobni da se zaštite od moguće zaraze, a siromašnima u mnogim delovima sveta je nemoguć pristup najboljoj zdravstvenoj zaštiti.\nPapa je kazao da odgovor na pandemiju mora biti dvostruk. S jedne strane, "neophodno je pronaći lek za tako mali, ali strašan virus koji je ceo svet bacio na kolena", a sa druge strane, "moramo lečiti veliki virus socijalne nepravde, nejednakih mogućnosti, marginalizovanosti i izostanka zaštite najslabijih", poručio je on.\nI pored velike želje za povratak u normalnost i obnovu privrede, papa je ukazao da "ta normalnost ne sme uključivati društvene nepravde i pogoršanje stanja životne sredine". "Danas imamo priliku da izgradimo nešto drugačije. Na primer, možemo razviti ekonomiju integralnog razvoja siromašnih, a ne blagostanja", rekao je papa.\nRekordnih 1.328 novoinificiranih u Srbiji, preminulo još pet osoba\nU Srbiji je u prethodna 24 časa potvrđeno rekordnih 1.328 slučajeva infekcije koronavirusom dok je od posledica infekcije preminulo pet osoba čime je ukupan broj smrtnih slučajeva od početka...\nNadežda Gaće: Maske\nPre nekoliko dana moja poznanica je dobila grdnju što “paradira s tom maskom”, a nekako u isto vreme slučajno sam ispred kioska čula slične komentare grupe mladića i podrugljive pošalica...


Delegacija EU raspisala konkurs karikature i kratkog stripa o životnoj sredini\nDelegacija Evropske unije u Srbiji i EU projekat „Jačanje vidljivosti i komunikacionih aktivnosti o IPA programima u Srbiji“ raspisali su konkurs karikature i kratkog kaiš stripa na temu „Ovo je Zemlja za nas – pokreni se za životnu sredinu!“, saopštila je Delegacija EU u Srbiji.\nPozivaju se svi oni koji se profesionalno i amaterski bave karikaturom i stripom da pošalju svoje radove o tome kako vide probleme životne sredine u Srbiji i kako građani čuvaju (ili ne) okolinu.\nRok za slanje radova je 2. jun 2019.\nNovčane nagrade i izložbe tokom juna i jula\nPrve tri nagrade su vaučeri u vrednosti 500 evra, 350 evra i 200 evra. Najbolji radovi (prva tri i finalisti), koje će izabrati žiri u čijem sastavu su eminentni karikaturisti, biće prikazani na izložbama organizovanim tokom juna i jula, u okviru kampanje čiji je cilj promocija zaštite životne sredine. Ograničenja za učešće na konkursu nema, osim pravno obavezujućih standarda i neprihvatanja govora mržnje.\nSkenirani radovi moraju biti poslati na sledeću adresu:\nU žiriju Predrag Koraksić Corax, Jugoslav Vlahović\nŽiri koji će odlučivati o pobednicima čine poznati srpski karikaturisti Predrag Koraksić Corax i Jugoslav Vlahović, zajedno sa po jednim predstavnikom Delegacije EU u Srbiji i projekta „Jačanje vidljivosti i komunikacionih aktivnosti o IPA programima u Srbiji“.\nKako se konkurs organizuje u okviru kampanje zaštite životne sredine koja će trajati od početka juna do polovine jula širom Srbije, izložba će u tom periodu biti priređena u Subotici, Užicu, Šapcu i Beogradu.\nTags: Delegacija EU u Srbiji, konkurs, životna sredina\nREAD NEXT: Međunarodni dan biodiverziteta – Naš biodiverzitet, naša hrana, naše zdravlje\nPočetna » Vesti » Životna sredina » Delegacija EU raspisala konkurs karikature i kratkog stripa o životnoj sredini


Zvizdić primio delegaciju Vijeća Evrope: BiH realizirala 40 odsto mjera iz reformske agende - informativa.ba\nVijesti Zvizdić primio delegaciju Vijeća Evrope: BiH realizirala 40 odsto mjera iz reformske agende\nZvizdić primio delegaciju Vijeća Evrope: BiH realizirala 40 odsto mjera iz reformske agende\n07 Sep 2015 08:42\nPredsjedavajući Vijeća ministara BiH Denis Zvizdić primio je danas izvjestioce Monitoring komiteta Parlamenarne skupštine Vijeća Evrope Rogera Galea, Egidijusa Vareikisa i Caroline Ravaud koji su u posjeti BiH s ciljem izrade izvještaja o napretku zemlje na putu euroatlantskih integracija.\nDelegacija Vijeća Evrope pored ostalog zainteresovana je za realiziranje ciljeva iz reformske agende i o cjelokupnom reformskom procesu na putu ka Evropskoj uniji.\nZvizdić je upoznao članove delegacija sa aktivnostima koje trenutno provodi Vijeće ministara BiH istakavši kako je u kratkom periodu ostvaren značajan napredak u smislu usvajanja dokumenata bitnih za put BiH ka EU.\nS tim u vezi predsjedavajući je naglasio kako je Vijeća ministara BiH jednoglasno usvojilo 750 dokumenata koji se odnose na vladavinu prava, put BiH ka Evropskoj uniji i ekonomske reforme.\nPrema njegovim riječima, realizirano je više od 40 odsto mjera iz reformske agende a usvojene su sve predviđene strategije i akcioni planovi za njihovo provođenje: Strategija za borbu protiv korupcije, Strategija za borbu protiv terorizma i svih oblika ekstremizma, Strategija za borbu protiv nasilja u porodici i nasilja nad ženama te Strategija za borbu protiv pranja novca.\nPostoji potpuna opredijeljenost za evropske integracije a BiH je spremna za provođenje reformi koje će poboljšati okruženje, stvoriti prostor za strane investicije i povećati broj radnih mjesta i naglasio da je stabilnost preduvjet ozbiljnih investicija, kazao je Zvizdić.\nDanašnjem sastanku u Sarajevu prisustvovali su i sir Roger Gale iz Velike Britanije i Caroline Ravaud, šefica Monitoring odjela Parlamentarne skupštine Vijeća Evrope.\nOznake: #Predsjedavajući Vijeća ministara BiH Denis Zvizdić #Denis Zvizdić #Delegacija Vijeća Evrope #Roger Gale #Egidijus Vareikis #Caroline Ravaud #Reformska agenda #proces #zainteresovanost #Strategija za borbu protiv terorizma #Strategija za borbu protiv korupcije #Strategija za borbu protiv nasilja u porodici #nasilje nad ženama #Strategija za borbu protiv pranja novca #SDA\nIzetbegović: Treći entitet 'babaroga' kojom su Bošnjaci prepadani BiH


Novosadski "POSITIVE" IT podrška EXIT Festivalu, Cinema City-ju i Madoni\nNovi Sad, 02. Juni 2009. / PR Objave Najava -\n„EXIT“ i IT kompanija „POSITIVE“ iz Novog Sada ozvaničili saradnju u 2009. godini. POSITIVE je i ove godine jedini IT partner EXIT Festivala ali i drugih velikih muzičkih i kulturnih dešavanja...\nTribine ,,Bezbednost dece na internetu"\n3.juna u 12h u Novom Sadu, OŠ ,,Prva Vovodjanska Brigada" 4. juna u 10h Kompjuterskom Kampu, MTID održava tribine za nastavnike, roditelje i decu. Prisustvuju Ministarka Jasna Matić, Pokrajinski...\nOrganizacija: Udruženje gradjana Kompjuterski kamp za decu\nPušten u rad Internet servis za distribuciju saopštenja za javnost - PRObjave.com\nNovi Sad, 31. Maj 2009. / PR Objave Najava -\n01.06.2009. g. zvanično je pušten u rad servis za Internet distribuciju saopštenja za javnost - www.probjave.com. Servis PRObjave.com prvi put u regionu omogućuje sveobuhvatno korišćenje velikog...\nNovi Sad, 14. Decembar 2008. / PR Objave Najava -\nCentar za nove medije_kuda.org, Novi Sad vas poziva na razgovor i promociju knjige: PUBLIC NETBASE: NON STOP FUTURE New practices in Art and Media Omladinski centar CK13, Novi Sad, Sreda, 17....\nq: 31 - t: 0.06825 sec


RTCG - Radio Televizija Crne Gore - Nacionalni javni servis :: Vaterpolo :: Kvalitetnija smo ekipa od Grčke\nJANOVIĆ PORUČIO 16. 07. 2019. 20:37 >> 21:11 0\nI prije nego što su danas uskočili u bazen za trening, crnogorski vaterpolisti dobro su znali šta treba da uvježbaju. Zbog loše realizacije igrača više uzeli su samo bod protiv Srbije na startu Svjetskog prvenstva. Mlađan Janović je igrao u Olimpijakosu, dobro poznaje našeg narednog rivala Grčku, cijeni je, ali je ne precjenjuje.\n"Oni su ekipa koja je svoju igru ubrzala, uspjeli su da se adaptiraju na nova pravila, možda i najbolje od svih selekcija. Na ono što su uvijek imali tehniku, nadovezali su brzinu. Mislim da smo kvalitetnija ekipa i moramo da učinimo sve da pobijedimo", kazao je Janović.\nSelektor "ajkula" Vladimir Gojković smatra da će ključ biti realizacija igrača više.\n"Igrač više rješava većinu velikih utakmica i to bi trebalo vjerovatno trebalo da bude ključ sjutra protiv Grčke. Mi ćemo se truditi da smanjimo broj isključenja, iako igraju bez ljevaka, izuzetno su tehnički potkovani", rekao je Gojković.


Hitno riješiti problem bolesti zavisnosti od droga – #piskaralo.me\nHitno riješiti problem bolesti zavisnosti od droga\nNevladine organizacije 4 Life i Juventas su povodom Međunarodnog dana borbe protiv droge, koji se obilježava 26.juna, a u okviru globalne kampanje „Pruži podršku. Ne kažnjavaj.“ zatražile hitno rješavanje problema bolesti zavisnosti od droga. Oni ocjenjuju da je ovaj problem već duži niz godina problem javnog zdravlja, ali da se u mnogim sferama neadekvatno tretira.\nZbog toga se ovom prilikom obraćamo resornim ministarstvima u Vladi Crne Gore, na prvom mjestu Ministarstvu zdravlja i Ministarstvu rada i socijalnog staranja, te Komisiji za droge i Nacionalnom savjetu sa droge, kako bi se u što hitnijem roku počelo raditi na pitanjima od izuzetne važnosti za svakog pojedinca koji je pogožen bolestima zavisnosti, njegovu porodicu i na kraju za društvo u kojem živimo:\n1. Obezbjeđenje besplatnog boravka u JU za smještaj, rehabilitaciju i resocijalizaciju korisnika droga za sve osobe u potrebi za ovim vidom tretmana.Besplatan tretman u ovoj ustanovi je nešto što nevladin sektor, na prvom mjestu 4 Life, traži već godinama unazad, a usljed činjenice da je iznos kojim štićenik i njegova porodica učestvuju u troškovima boravka jednak polovini prosječne zarade u Crnoj Gori, te da je samim tim ova vrsta tretmana nedostupna za mnogobrojne porodice i njihove članove, koji nijesu u finansijskoj mogućnosti da plate boravak i tretman u ovoj ustanovi.\n2. Obezbjeđenje plaćanja troškova tretmana u JU za smještaj, rehabilitaciju i resocijalizaciju korisnika droga, za članove porodica koje su u socijalnoj potrebi i već su ostvarile pravo na primanja iz socijalne zaštite. Besplatan boravak osoba iz socijalno ugroženih porodica se mora obezbijediti na način što će Ministarstvo rada i socijalnog staranja preko opštinskih centara za socijalni rad, obezbjediti mjesečni iznos koji su štićenici u obavezi platiti Ustanovi. Juventas je i tokom posljednje izmjene Zakona o socijalnoj i dječjoj zaštiti, predlagao da se ova vrsta podrške unese u Zakon, ali nije naišao na podršku.\n3. Uvođenje ne-intereferonske terapije za liječenje virusne infekcije hepatitisom C i izdavanje dozvole za kupovinu generičkih ljekova ne-interferonske terapije od strane pacijenata. Podaci iz zemalja Evropske unije pokazuju da intereferonska terapija koja se, nažalost još uvijek koristi u Crnoj Gori, pored toga što ima mnogo više neželjenih dejstava na pacijenta, od kojih su neka toliko jaka da se nikako ne preporučuje da pacijentica ostane u drugom stanju do pola godine poslije prestanka uzimanja terapije, niti da pacijentova partnerka ostane u drugom stanju u istom vremenskom intervalu, ima i prilično nižu stopu uspješnosti, od nove ne-interferonske terapije, koja se u posljednjih par godina koristi širom Evropske unije, Australije, Indije i drugih zemalja.\nTakođe, po ugledu na zemlje EU, potrebno je odobriti uvoz generičkih ljekova, kako bi ih pacijenti mogli sami kupiti, a ljekari ordinirati i pratiti stanje pacijenta, što je dozvoljeno i u većini zemalja regiona. Pored prioritetnih mjera koje treba hitno sporvesti, nevladine organizacije Juventas i 4 Life će, podnijeti Ombudsmanu pritužbu na događaje iz maja tekuće godine, po pitanju dešavanja u vezi supstitucionog tretmana buprenorfinom, a usljed otvorene diskriminacije grupe pacijenata oboljelih od bolesti zavisnosti.\nKampanja “Pruži podršku, ne kažnjavaj.“ je globalna inicijativa koju su pokrenuli Međunarodni konzorcijum za politike o drogama, Međunarodna mreža osoba koje koriste droge, Međunarodna mreža smanjenja štete i Međunarodna HIV/AIDS alijansa, i Juventas i 4 Life je po treći put obilježavaju u Crnoj Gori. Kampanje se ujedno, u koordinaciji Mreže nevladinih organizacija za politike o drogama Jugoistočne Evrope, čije su i Juventas i 4 Life članice, po prvi put simultano sprovodi u 8 zemalja Jugoistočne Evrope.\n← Čestitka Popovića: Ramazan da donese mir i dobru volju\nO Njegošu govori Miraš Martinović →\n24/11/2016 piskaralo.me 0\nBesplatne “Cetinjske novine” sjutra na kioscima


Izvor: Radio Televizija Vojvodine, 14.Feb.2018, 04:14\nPredsednik Srbije Aleksandar Vučić istakao je danas da bi Srbija, iako 2025. nije sveto pismo, volela da svoj posao završi i da do tog datuma bude deo EU. On je na pre konferenciji preneo da je sa nemačkim vicekancelarom i šefom diplomatije Zigmarom Gabrijelom razgovarao o obavezama koje Srbija ima na putu ka EU, za šta ima podršku Nemačke.\n"Prva je očuvanje mira i regionalne stabilnosti. >> Pročitaj celu vest na sajtu Radio Televizija Vojvodine << Druga, rešavanje problema sa Prištinom ili, kako bi Nemci rekli, odnosi sa Kosovom. Treće se odnosi na poglavlja 23 i 24, odnosno vladavinu prava, funkcionisanje pravosuđa, slobodu izražavanja", objasnio je Vučić.\n"Kada je reč o prvoj tački, i do sada smo sve činili i činićemo i ubuduće na očuvanju stabilnosti i mira. Međutim znamo da je veoma težak zadatak pred nama u rešavanju problema i pronalaženju solucije sa Prištinom", objasnio je on.\n"On je često u našoj zemlji. Imamo uvek otvorene i iskrene razgovore, jer Nemačka koju predstavlja je pouzdan partner, i mi najviše očekujemo do Nemačke. Nemačka ima neretko i vrlo čvrst, tvrd i težak stav po nas, ali je svakako pouzdan i siguran partner Srbije na njenom evropskom putu", naglasio je on.\n"Želimo još tešnje odnose, kako bi slali signale da još veći broj investitora iz Nemačke dođe u Srbiju", naglasio je on.\nGabrijel je naglasio da Nemačka, kao i EU, želi da se za odnose između Beograda i Prištine pronađe rešenje.\n"Naravno da je Nemačka zainteresovana da se nađe rešenje i situacija rastereti", rekao je on odgovarajući na pitanje novinara šta može Srbija od nove nemačke vlade očekivati kao zahtev vezan za normalizaciju odnosa sa Prištinom.\nGabrijel je istakao da pronalaženje rešenja nije važno samo za EU, već pre svega za građane Srbije i Kosova.\n"Svi smo saglasni da ne sme postojati stalni konflikt, jer to nije u interesu građana", ukazao je on.\nN1 televizija: Vučić: Srbija najviše očekuje od Nemačke\nVicekancelar i ministar spoljnih poslova Savezne Republike Nemačke Zigmar Gabrijel boravi danas u poseti Beogradu, tokom koje će se susresti sa državnim vrhom Srbije...Predsednik Srbije Aleksandar Vučić će se Gabrijelom sastati u Vili Mir, u 11 sati, a izjave za medije su planirane u podne, saopštila...\n. Predsednik Srbije Aleksandar Vučić sastao se sa vicekancelarom Nemačke i ministrom spoljnih poslova Savezne Republike Nemačke u Vili "Mir".\n14.Feb.2018: Radio Televizija Vojvodine


Dojče banka: Pad profita od 79 odsto – Bankar.me\nApril 26, 2018 BANKE, EVROPA, PLANETA, SVE VIJESTI, SVIJET Leave a comment\nDojče banka je objavila da je u prvom kvartalu 2018. ostvarila neto profit od 120 miliona eura, što predstavlja pad od 79 odsto u odnosu na prošlu godinu.\nBanka je najavila planove za značajno smanjenje radne snage do kraja 2018. godine, posebno u sektoru korporativnog i investicionog bankarstva i u svom poslovanju u oblasti infrastrukture, izvještava tv mreža CNBC.\nTakođe namjerava da smanji aktivnosti u trgovanju obveznicama i akcijama, naročito u Sjedinjenim Državama i Aziji.\nZajmodavac sa sjedištem u Frankfurtu se našao “pod lupom” akcionara budući da već tri godine uzastopno bilježi gubitke, između ostalog i prošle godine u iznosu od 497 miliona eura.\nPrihodi su u prvom tromjesečju opali za 5,0 odsto u odnosu na godinu ranije, na 7,0 milijardi eura, pod uticajem aprecijacije eura prema dolaru i manjih prihoda u korporativnom i investicionom bankarstvu, koji su pali za 13 odsto međugodišnje na 3,8 milijardi eura.\nU svim oblastima poslovanja zabilježeni su niži prihodi nego u istom lanjskom periodu.\nTako su prihodi u poslovima upravljanja imovinom smanjeni za 10 procenata u odnosu na isti period 2017., a u privatnom i komercijalnom bankarstvu za dva odsto.\nZajednički akcionarski kapital Tier 1 (CET1) iznosio je 13,4 posto na kraju prvog kvartala, naspram 14,0 procenata na kraju 2017. godine.\nKristijan Zeving, nedavno imenovani novi glavni izvršni direktor Dojče banke, naglasio je potrebu prilagođavanja strategije u nekoliko oblasti poslovanja, navodeći da “nema vremena za gubljenje jer trenutni prihodi nisu prihvatljivi za naše akcionare”.\nPOJMOVIDeutsche Bank kriza u Deutsche banci poslovanje Deutsche banke profit deutsche bank\nPrevious Kompanija sa nepala zainteresovana za investicije u hotelijerstvu\nSljedeći Težak izbor: Kinesko bogatstvo ili američka bezbjednost?\nDeutsche Bank dijeli mnogo manje bonuse\nEvropska komisija optužila “Deutsche Bank” za kartelsko udruživanje\nKatar povećava vlasništvo u Dojče banci


Menadžment kluba kaže da ima dovoljno svojih problema na koje je usredsređen.\n- Nemam komentar - bile su reči sportskog direktora Dragana Todorića, koji je zbog kvara na automobilu morao da se vrati za Beograd sa trećine pređenog puta do Zagreba na Skupstinu ABA j.t.d.\nČović: Novac sa Kosova je u Partizanu\nU Partizanu su, kažu, okrenuti finansijskoj sanaciji, kao i izmirivanjima obaveza, i ne žele da ulaze u verbalne ratove. Ono što sve raduje je podrška navijača kojih je bilo više od 4.000 na tribinama Hale sportova “Ranko Žeravica” u prijateljskom meču sa Antverpenom (72:81).\nOd početka priprema za novu sezonu ekipa bez visokih ugovora trenira i igra utakmice na Novom Beogradu. Razlog - neuporedivo jeftiniji termini od dvorane „Aleksandar Nikolić“ i finansijska situacija jedinog prvaka Evrope iz Srbije.\nU našem najtrofejnijem klubu planirali su da treniraju i tokom sezone u hali “Ranko Žeravica”, gde je više nego upola jeftinije, a u bivšem “Pioniru” samo da igraju utakmice ABA lige i Evrope. Dvorana „Aleksandar Nikolić“ zadovoljava sve propise, komfornija je, lakše je rasporediti korisnike pretplatnih ulaznica po sektorima, a i prima više gledalaca, kojih Partizan ima najviše u regionalnoj ligi, decenijama prepoznatljivih u Evropi.\nMeđutim, vest o dizanju cena korišćenja eks-“Pionira” za regionalne utakmice 20 odsto, a za evropske čak 44, podstakla je na razmišljanje ljude iz Humske da se vrate na Novi Beograd. Bez obzira na pojeftinjenje od četiri odsto za utakmice Superlige, pogotovo što se “domaćica” igra sve kraće iliti sve brže.\nZanimljivo, većina navijača crno-belih, posebno onih kod Fontane i iz blokova, te iz Zemuna, tradicionalnih uporišta partizanovaca, želi povratak na Novi Beograd, ali će klub konačnu odluku doneti u naredne dve nedelje.\nBesplatno i sutra protiv Lukoila\nKapije dvorane “Ranko Žeravica” biće, kao protiv belgijskog Antverpena, širom otvorene, a ulaz besplatan i protiv bugarskog Lukoila sutra od 19.45 časova, kada će biti i promocija tima.


Seniori u obilasku Orašca, Aranđelovca i Topole - Beogradski Portal\nSeniori u obilasku Orašca, Aranđelovca i Topole\nGradska opština Vračar neguje nacionalnu istoriju i kulturu, i brine o svim svojim sugrađanima, a posebno najstarijim Vračarcima. U danu kada Srbija obeležava svoju državnost seniori Vračara uputili su se, u okviru tradicionalnog programa „Seniori upoznaju Srbiju“, na izlet u Orašac, Aranđelovac i Topolu. Na put ih je ispratio pomoćnik predsednika Gradske opštine Vračar Marko Nikić, koji im je ujedno čestitao veliki praznik i istakao da će danas prisustvovati svojevrsnom času istorije i posetiti mesto na kojem je na današnji dan 1804. godine upaljena iskra slobode i državnosti naše zemlje, kao i dva šarmantna grada u srcu Šumadije.\nRepublika Srbija obeležava Dan državnosti 15. i 16. februara, u znak sećanja na dva važna istorijska datuma. Jedan je dan kada je na zboru u Orašcu 1804. godine podignut Prvi srpski ustanak protiv turske vlasti, a za vođu ustanka izabran Đorđe Petrović Karađorđe. Drugi kada je u Kragujevcu 1835. godine usvojen i potvrđen prvi moderni, a za to vreme i izuzetno liberalan Ustav Kneževine Srbije.\nZnamenito mesto Orašac ima status kulturnog dobra od izuzetnog značaja i obuhvata skup građevina i spomenika koji su vezani za podizanje Prvog srpskog ustanka. U okviru kompleksa nalaze se: Crkva Vaznesenja Gospodnjeg, sa čuvenim ikonostasom koji je oslikao Steva Todorović, Spomen-česma koja se nalazi na lokaciji „Marićevića jaruga“ nedaleko od Crkve, Spomen-škola, spomenik voždu Karađorđu, koji je podignut na dvestogodišnjicu od Prvog srpskog ustanka i rad je vajara Drinke Radovanović. Nakon obilaska Orašca seniori su se uputili u grad izuzetne kulture i predivne prirode – Aranđelovac, Smešten u podnožju planina Bukulja i Venčac predstavlja jednu od najznačajnijih banja i lečilišta u našoj zemlji. Nakon obilaska malog šarmantnog grada u srcu Šumadije, seniori su posetili Topolu, nakon čega su predah od obilaska znamenitosti i trenutke za razmenu utisaka pronašli u restoranu u kojem je za njih Opština organizovala ručak.\nGradska opština Vračar poziva sve penzionere sa mestom prebivališta na našoj opštini da se prijave za jednodnevni izlet svakog radnog dana pozivom na broj telefona 011 3081 455 , i na taj način provedu aktivno i ispunjeno treće doba.


Kijev želi mir - Kazaljka\nNaslovna/Novo/Globus/Kijev želi mir\nPrema podacima UN, dosad je tokom rata u Ukrajini stradalo najmanje 1.179 civila.\nkazaljka Send an email 30.03.2022.\nBEOGRAD, 30. mart 2022.(FoNet) – Ambasador Ukrajine u Srbiji Oleksandr Aleksandrovič izjavjio je za RTS da Kijev želi mir, ali da to ne zavisi od Ukrajinaca, jer se oni brane na svojoj zemlji i da ruski predsednik Vladimir Putin, koji je rat započeo, može odmah da ga zaustavi.\nAleksandrovič je zahvalio Srbiji na predlogu da Beograd bude mesto pregovora Kijeva i Moskve.\n“Zahvalni smo na predlogu, Srbija je za nas važan međunarodni partner, Beograd je sjajan grad, a srpski narod je veoma gostoprimljiv. Međutim, uz poštovanje, glavna je suština pregovora, bez obzira na to gde se održavaju pregovori. Videćemo posle pregovora u Turskoj kako se dalje razvijaju stvari”, rekao je Aleksandrovič.\nKomentarišući jučerašnji napredak u pregovorima, ambasador Ukrajine rekao je da je predsednik Volodimir Zelenski dao jasnu izjavu i pomenuo četiri bitne tačke.\nPrva je da će ukrajinski narod i vlada na kraju odlučivati o svakom rešenju, a druga da je suverenitet i teritorijalni integritet Ukrajine, uključujući Krim i Donbas, crvena linija preko koje se neće preći.\nTreća su bezbednosne garancije koje, kako je naveo, predstavljaju dugotrajni proces.\n“Pošto Rusija ne prekida bombardovanje i granatiranje ni tokom pregovora, predsednik Zelenski je rekao da je trenutno najbolja garancija ukrajinska vojska”, naveo je Oleksandr Aleksandrovič.\n“Četvrto, sankcije se neće smanjiti, nezavisno od pregovora, jer Rusija nastavlja da ubija civile”, rekao je ambasador.\nNaveo je i da je Rusija povukla vojsku oko Kijeva zbog uspeha ukrajinske vojske.\n“Ruska vojska je bila skoro potpuno okružena, to nije dobra volja Putina, već je ruska vojska otišla zahvaljujući našem uspehu. Ali oni bombarduju i granatiraju sa daljine, uključujući i zapadnu Ukrajinu”, naveo je Aleksandrovič.\n“Broj poginulih je, međutim, značajno veći, jer UN daju samo 100 posto potvrđene podatke, sa imenom i prezimenom. Samo u Marijupolju je nekoliko hiljada ljudi poginulo, mnogi su ispod ruševina i mi ne znamo koliko ih ima”, rekao je ambasador Aleksandrovič.\nDosad je svoje domove moralo da napusti 10 miliona ljudi, a 3,9 miliona je napustilo Ukrajinu.\nNaveo je da se u Srbiji Komesarijatu za izbeglice prijavilo oko 4.200 ljudi, ali da je samo njih 50 tražilo smeštaj i dobilo ga od Vlade Srbije.\n“Želim posebnu zahvalnost za brigu o izbeglicama da izrazim i ministru Aleksandru Vulinu koji je, ako se ne varam, na čelu nadležnog organa koji se tim bavi. Želim i da savetujem ministru Vulinu da popriča sa ukrajinskim izbeglicama, jer smo čuli razmenu između ambasada Ukrajine i ministra Vulina o nacistima u Ukrajini. Neka pita njih gde su ti nacisti – da li su to bombardovani ljudi u stambenim zgradama ili ruski piloti koji ih bombarduju”, naveo je ambasador Ukrajine u Srbiji.\nIstakao je i da će rekonstrukcija infrastrukture koštati preko 500 milijardi evra i da imaju obećanja najvećih zemlja sveta da će im posle rata, za koji kaže da će biti pobeda Ukrajine, pomoći u obnovi zemlje.\nAustralija na liniji SAD, EU i Velike Britanije\nMuslimani i Jevreji u Švedskoj ogorčeni


Milojevića nije iznenadio Javor - Sportske.net\nMilojevića nije iznenadio Javor\nTrener Čukaričkog nije iznenađen dobrim rezultatima Javora na startu nove sezone.\nSrnić: "Prezadovoljan sam!"SL - Javor ''ljulja'', Voša se kockala, Nišlije izvukle bodProblem za Čuku - Regan povređen!SL - Gde Slavoljub stade, Dragoljub produži"Brđani" odmorni kreću u pohod na nova tri boda\nVladan Milojević rekao je danas da rezultati Javora u ovoj sezoni nisu inenađujući i dodao da njegova ekipa u predstojeći meč protiv Ivanjičana ulazi sa željom da se dokaže.\n"Idemo u goste protivniku koji je za mnoge najprijatnije iznenađenje prvenstva, ali ko malo bolje prati šta se dešava u fudbalskoj Srbiji, pre bih rekao da je plod svega toga organizovan i sistematski rad koji Javor ima nekoliko godina. Uz sav respekt prema Javoru kao klubu i kao ekipi, spremni smo za meč i želimo da se prikažemo u najboljem mogućem izdanju", rekao je Milojević novinarima u Beogradu.\nJavor će sutra od 19.00 dočekati Čukarički u utakmici 10. kola Super lige Srbije.\n"Mi ćemo pokušati da još više podignemo nivo igre u odnosu na prethodni susret koji je bio protiv Radnika. Više puta sam već naglašavao da imamo mnogo prostora za napredak kad se priča o formi. Verujem da će biti kvalitetan meč. Igrači su spremni i raspoloženi", rekao je Milojević.\nOn je rekao da se u ekipu posle povrede vraća kapiten Igor Matić, a da u konkurenciji za tim neće biti Obeng Regan i Lukas Pjasentin.\nFudbaler Branislav Janković rekao je da ne poznaje mnogo ekipu Javora.\n"Ne znam mnogo o ekipi Javora. Gledao sam samo jedan njihov meč, i to protiv Voždovca. Mogu reći da je to jedna čvrsta, jaka i organizovana ekipa, nisu slučajno na drugom mestu. Mi idemo tamo ne da bismo se branili, već da igramo otvoreno. Kao i na svakom drugom meču, učinićemo sve da osvojimo tri boda", rekao je Janković.


SAD-EU: APEL POLITIČKIM LIDERIMA DA ISKORISTE PRILIKU\n13/10/2009 | 17:08 | Autor: SRNA\nAmbasadori SAD i Švedske u BiH Čarls Ingliš i Bose Hedberg, te šef Delegacije Evropske komisije u BiH Dimitris Kurkulas apelovali su danas na političke lidere u BiH da iskoriste priliku koja im je ponuđena i da do sastanka u Butmiru dođu do seta kompromisa koji će ovoj zemlji osigurati dalji napredak u evropskim i evroatlanskim integracijama.\nAmbasadori Ingliš, Hedberg i Kurkulas su u zajedničkom intervijuu Srni, Feni i Onasi istakli da su se SAD, EU i Evropska komisija u bazi Butmiru na visokom nivou agnažovali jer postoji zajednička zabrinutost za razvoj događaja u BiH, te mogućnosti da ova zemlja zaostane za susjedima u regionu kada je riječ o evropskim i evroatlanstkim integracijama. Ambasador SAD je rekao da nijedan dokumenta još nije stavljen na sto pred lidere tokom sastanka u bazi Butmir 9. oktobra, napominjući da su Bilt i Štajnberg instruisali timove da urade je da određene prijedloge i daju ih ljudima za vrijeme sastanaka koji obavljaju. "Dakle ti prijedlozi su bili u usmenoj, a ne u pismenoj formi. Svrha toga je da se stimuliše razgovor u ovom trenutku. Dakle te ideje zajedno predstavljaju paket koji je istovremeno kompleksan i dovoljno sveobuhvatan da bi se osigurala tranzicija i ubrzao put ka mogućem statusu kandidata za članstvo kako u EU tako i u NATO", pojasnio je Ingliš. Prema njegovim riječima, SAD i EU su zajedno sastavile ovaj paket na pažljiv način da bi se osigurao "kako fer tako i izbalansiran pristup rješavanju vrlo kompleksnih pitanja". "Ovaj paket se mora gledati kao izbalansirani pristup i mora se shvatiti kao integralan i sveobhvatan te se ne može koristiti kao ala kard pristup u razgovorima", dodao je Ingliš. Ambasador Švedske Hedberg potupno je podržao Ingliša istakavši da je namjera Bilta i Štajnberga da pomognu da BiH ide naprijed u evropskim i evroatlantskim integracijama. "Kao što su istakli Bilt i Štajnberg vrlo je bitno da BiH ne zaostaje za susjednim zemljama. Mi se fokusiramo ovdje na situaciju u BiH, ali je vrlo jasno svima da je bitno da cijeli region ide naprijed", rekao je Hedberg. On je naglasio da se između sastanka 9. oktobra i 20. oktobra vode konsultacije sa političkim liderima da bi se vidjelo kako doći do kompromisa na tom narednom sastanku. Osvrnuvši se na tzv. aprilski paket, Hedberg je pojasnio da je tu bilo riječ o detaljnom paketu koji se bavio samo ustavnim promjenama. "U ovom slučaju se radi o razgovorima koje se bave i nekim drugim pitanjima uključujući tranziciju OHR-a i unapređenje političkog okruženja za rad političara u ovoj zemlji da bi se postigli dodatni koraci u liberalizaciji viznog režima", rekao je Hedbreg. On je napomenuo da se ipak ne radi o Dejtonu dva, te da su EU i SAD potpuno svjesne kompleksnosti pitanja koja trebaju da budu rješenja. "Za neka pitanja vjerovatno nije sad vrijeme ih pokretati. Dakle ne fokusiramo se na pitanje entitetskog glasanja", rekao je Hedberg. Šef Delegacije Evropske komisije Kurkulas rekao je da i komesar sa proširenje EU Oli Ren dijeli zabrinutost zemlje koja predsjedava EU i SAD. "Takođe dijelimo i stavove šta se može uraditi da bi se ovo ispravilo. Sutra popodne nakon službenog objavljivanja Izvještaja Evropske komisije o napretku BiH biću u mogućnosti da detaljnije obrazložim pitanja - tranzicije OHR-a u EUSR tako i promjene Ustava", rekao je Kurkulas. On je istakao da se bez oklijevanja može reći kako bi uspješan završetak "onoga što je započeto prošle sedmice u Butmiru" značio veliki napredak BiH na putu ka EU. "Biće zanimljivo vidjeti izjveštaje Evropske komisije za cijeli region, ali i pojedinačne izvještaje za ostale susjedne zemlje jer će to pokazati da postoji stvaran rizik da će BiH zaostati za svima njima i da nema vrmena za gubljenje", poručio je Kurkulas. On je napomenuo da bi u razgovorima trebalo ostaviti po strani različite stereotipe ko je u pravu, a ko u krivu , odnosno ko šta dobiva. "Postoje dva osnovna stuba dijaloga kojeg sada vodimo - tranzicija OHR-a i ustavne promjene. Oba ova pitanja su izuzetno pozitivna za sve uključujući i Republiku Srpsku. Ako BiH uspije ispuniti uslove kako bi se izvršila tranzicija OHR u ojačanu Kancelariju specijalnog predstavnika EU /EUSR/ zaista ne mislim da će to ići na bilo čiju štetu, pa ni RS", smatra Kurkulas. Јednako tome, ističe Kurkulas, ukoliko vlade i različite instutcije ove zemlje, te sam proces usvajanja odluka postane efikasniji nego što je trenutno, nema razloga da postoji bojazan da će to ići na štetu bilo kojeg dijela zemlje. "Ova dva pitanja su izuzetno bitna i u tom kontesktu je njihovo ispunjavanje neophodno kako bi BiH ispunila uslove za veoma značajno učlanjivanje u EU. To su dvije reforme koje su neophodne za zemlju u svakom slučaju, a po vrh toga su neophodne da bi BiH ostvarila svoje članstvo u EU i veliki napredak ka EU", rekao je Kurkulas.


Tjentište: Crnogorski SUBNOR ponudio pomoć i skup udruženja iz svih jugoslovenskih država – RTV BPK\nSUBNOR Crne Gore ponudio je Nacionalnom parku “Sutjeska” finansijsku pomoć u sanaciji klizišta u Dolini heroja na Tjentištu, a iniciraće i okupljanje predstavnika boračkih udruženja iz svih nekadašnjih jugoslovenskih republika s ciljem pokretanja šire kampanje za revitalizaciju spomen-kompleksa Bitke na Sutjesci.\nDelegacija crnogorskog SUBNOR-a, koja je boravila danas na Tjentištu, kako je navedeno u saopštenju Nacionalnog parka “Sutjeska”, stavila se na raspolaganje i ponudila pomoć ovoj javnoj ustanovi.\n“Kako je istakao generalni sekretar SUBNOR-a Crne Gore, Dragan Mitov Đurović, u ovoj organizaciji postoji izuzetna želja i posvećenost vraćanju nekadašnjeg sjaja NP “Sutjeska” kako bi opet bio stjecište i mjesto okupljanja kako antifašista širom svijeta i potomaka učesnika Bitke na Sutjesci, tako i omladine koja prepoznaje i cijeni značaj ovog područja i njegove istorije. Njihova orijentisanost u radu kao organizacije u 2018. godini će biti okrenuta prema Sutjesci”, navodi se u saopštenju uprave parka.\nNa sastanku je od strane predstavnika delegacije ponuđen svaki oblik pomoći, kako u materijalnom, tako i u stručnom pogledu, te dogovoreno pokretanje inicijative za održavanje sastanka predstavnika svih antifašističkih organizacija iz bivše SFRJ, koji bi se organizovao na Tjentištu, kako bi se dogovorili dalji oblici saradnje i zajedničkog djelovanja. SUBNOR i antifašisti Crne Gore na sebe preuzimaju ulogu promotera ove inicijative i zajedničke akcije, dodaje se u saopštenju.\nDirektor NP “Sutjeska” Dejan Pavlović potvrdio je da mu se iz Beograda javio i autor spomenika Bitke na Sutjesci Miodrag Živković, koji najbolje poznaje strukturu terena na kome je podignut spomen-kompleks.\n“Živković je rekao da su kosturnica i spomenik izgrađeni na čvrstom terenu, odnosno na prirodnom uzvišenju, tako da ne bi trebalo da su ugroženi klizištem, dok je pristup kosturnici, koji je i skliznuo usljed obilnih kiša i bujica, vještački nasip”, naveo je Pavlović.\nPrije četiri dana ispod spomenika Bitke na Sutjesci pojavio se veliki krater, a nadležne republičke institucije reagovale su hitno i u toku su aktivnosti na izradi plana sanacije klizišta.


Šarović pozitivan na koronu, izostao sa sastanka sa Borelom - mediji.net\nŠarović pozitivan na koronu, izostao sa sastanka sa Borelom\nPredsednik Srpske demokratske stranke Mirko Šarović pozitivan je na koronavirus, potvrđeno je u toj stranci za N1.\nŠarović nema komplikacija, a nalazi se na kućnom lečenju.\nZbog svega je otkazao obaveze narednih dana, a danas je izostao sa sastanka sa visokim predstavnikom Evropske unije za spoljne poslove i bezbednosnu politiku i potpredsednikom Evropske komisije Žozepom Borelom.\nžozep borelViše od 100 tekstova\nKorona virusPreko 57300 vesti\nmirko šarovićPročitajte još na ovu temu\nOgroman broj Beograđana javio se u kovid ambulante zbog simptoma korona virusa.\nLjudi se plaše korone, dolaze i oni koji imaju običnu kijavicu i prehladu, do pacijenata sa najtežim simptomima kao što su gušenje i visoka temperatura\nPremijer Hrvatske Andrej Plenković javnosti je predstavio nove restriktivne mere za suzbijanje širenja koronavirusa.“Ako ih se nećemo pridržavati, ove mere možda neće biti dovoljne” rekao je Plenković.Nove mere će, kako je rekao premijer Hrvatske na sednici Vlade, na snagu stupiti u subotu 28...\nKORONA "UDARA" NA NAJOSETLJIVIJA MESTA: Alarmantan broj zaraženih u domovima za stare\nŠirom cele Srbije bukti epidemija, rasplamsala se i u domovima i ustanovama socijalne zaštite.\nOd 7.606 slučajeva korona virusa koliko je u Srbiji potvrđeno u prethodna 24 sata najveći deo je i dalje u Beogradu iako je procenat novozaraženih u glavnom gradu nešto manji nego u prethodnom periodu.U Beogradu je zabeleženo 2.196 novoobolelih što je blagi ...


Vučić stoji iza kontramitinga u Novom Sadu\nBeta 16. juna 2016. 15:30\nPokret „Dosta je bilo“ Saše Radulovića optužio je danas premijera Srbije Aleksandra Vučića da stoji iza organizovanja, kako se navodi, kontramitinga u Novom Sadu i da je inicirao osnivanje „fantomskih nevladinih organizacija“ koje će protestovati ispred Radio-televizije Vojvodine.\n„Organizovanje kontramitinga u Novom Sadu opasno je poigravanje situacijom u kojoj se veštački medju gradjanima stvaraju suprotstavljene grupe. Iza organizacije kontramitinga, koji nema jasnu temu, cilj, a još manje svrhu, stoji Aleksandar Vučić koji je za tu priliku inicirao čak i osnivanje dve fantomske nevladine organizacije koje stoje iza kontramitinga: ‘Patku daj tati’ i ‘Odbrana izborne volje gradjana'“, navodi se u saopštenju.\nTaj pokret je naveo da su obe organizacije osnovane u istom danu, odmah nakon trećeg protesta zbog rušenja u Savamali, i da je zanimljivo da je jedna od tih nevladinih organizacija dobila naziv na osnovu dela uvredljivog transparenta koji je istaknut na zgradi pored koje su demonstranti prolazili.\n„Ni jedna od ove dve organizacije, suprotno odredbama Zakona o udruženjima, nema prijavljenu adresu sedišta u Agenciji za privredne registre, osim uopštene odrednice da im je sedište u Beogradu. Statuti su im veoma slični i zanimljivo je da obe organizacije kao jedan od ciljeva ističu pokretanje ‘javnih inicijativa i peticija’. Slučajnost za ovako nešto ravna je nuli“, navodi „Dosta je bilo“ i dodaje da je reč o očiglednoj manipulaciji i izigravanju zakona koji gradjanima omogućava udruživanje po slobodnoj volji.\nU saopštenju se osudjuje namera Vučića da, kako se navodi, manipulacijama i izazivanjem sukoba medju gradjanima skrene pažnju sa sopstvene odgovornosti za dogadjaje u Savamali i zataška preuzimanje javnog servisa Vojvodine.


Gradonačelnik Bihaća donio Odluku o privremenom obustavljanju izvršavanja budžetskih rashoda i izdataka - mojusk.ba\nGradonačelnik Šuhret Fazlić je na prijedlog Službe za finansije, a na osnovu člana 36. Zakona o budžetima u Federaciji BiH, člana 18. stav 1 Odluke o izvršavanju Budžeta Grada Bihaća za 2020.godinu i člana 142. stav 2 Statuta Grada Bihaća, donio Odluku o privremenom obustavljanju izvršavanja rashoda i izdataka u Budžetu Grada Bihaća za 2020. godinu.\nOvom Odlukom obustavlja se izvršavanje rashoda i izdataka u Budžetu Grada Bihaća koji nisu nužne i hitne prirode zbog slabijeg priliva sredstava u odnosu na planirana i pod pretpostavkom da će priliv sredstava u Budžet Grada u narednom periodu imati tendenciju značajnog pada, a što je posljedica proglašenja stanja nesreće uzorkovane pojavom koronavirusa (COVID-19) na području Federacije BiH.\nOdluka će biti na snazi nardenih 45 dana, a tokom narednih 30 dana pratit će se nivo ostvarenja prihoda, što će dati parametre za pripremu prijedloga Izmjena i dopuna Budžeta Grada Bihaća (rebalans).\n„Ova mjera privremene propisana je Zakonom o budžetima i mi je primjenjujemo na vrijeme jer želimo da savjesno upravljamo Budžetom Grada po osnovu kontrole punjenja Budžeta na dnevnom nivou. Stvaranje novih rashoda koji u vrijeme trajanja pandemije nisu nužni zaustavio sam i ranije direktnom naredbom svim službama Grada Bihaća, ali kako je Zakon predvidio ovakve situacije i daje nam mogućnost da to bude i zvanično, smatrao sam da je potrebno tako i postupiti, ako ništa zbog građana koji moraju biti upoznati da se njihovim novcem upravlja pažljivo. Ova Odluka ne znači potpunu suspenziju budžeta već usporavanje izvršenja rashoda jer ne želimo stvarati nove obaveze koje možda nećemo moći izmiriti, a sa druge strane stvaramo prostor kako bi detaljno mogli razraditi mjere iz nadležnosti Grada za ublažavanje posljedica uzrokovanih stanjem nesreće zbog koronavirusa“, rekao je Gradonačelnik Bihaća Šuhret Fazlić.


14. maj 2013. Predsednik Narodne skupštine primio predstavnike Kancelarije za evropske integracije i Nemačkog društva za međunarodnu saradnju\nPredsednik Narodne skupštine primio predstavnike Kancelarije za evropske integracije i Nemačkog društva za međunarodnu saradnju\nPredsednik Narodne skupštine Nebojša Stefanović primio je predstavnike Kancelarije za evropske integracije i predstavnike Nemačkog društva za međunarodnu saradnju (GIZ) koje prenosi iskustva iz procesa pridruživanja Evropskoj uniji susednih država, podržava usklađivanje srpskih zakona sa pravom Evropske unije i prati njihovu realizaciju.\nPredsednik Narodne skupštine Nebojša Stefanović je izrazio zahvalnost GIZ-u, ali i svima koji su se uključili u projekte saradnje sa Narodnom skupštinom na putu evropskih integracija Srbije. Jasno definišući izazove, predsednik Stefanović je naglasio da će Narodna skupština započeti procese priprema za pregovore, kao da ćemo već sutra biti pred vratima Evropske unije. Posebno naglasivši da su skupštinske službe na čelu sa generalnim sekretarom Janom Ljubičić i njenim zamenikom Mladenom Mladenovićem, preuzele inicijativu u projektima saradnje koji se odnose na proces pregovaranja sa Evropskom unijom, Stefanović je dodao da nam predstoji usaglašavanje metodologije našeg zakonodavstva sa zakonodavstvom Evropske unije. Među prioritetima Stefanović je posebno pomenuo osposobljavanje poslanika, aktivniju ulogu odbora ali i osposobljavanje skupštinskih službi za predstojeći proces pregovora na način i uz mehanizme koji nam ne bi uzeli previše vremena i pospešili bržu harmonizaciju i time smanjili vremenski okvir za zaključenje pregovora do konačnog cilja, punopravnog članstva u Evropskoj uniji.\nStefanović je takođe istakao dosadašnju praksu transparentnosti u radu parlamenta i dodao da će ta dimenzija u radu biti posebno značajna u narednom periodu jer građani treba da budu upoznati sa stvarnim razlozima usvajanja standarda Evropske unije ali je dodao da i dalje treba raditi na jačanju insitucionalnih kapaciteta i kontrolne uloge jer će u procesu pregovaranja parlament imati posebnu ulogu u kontroli i nadziranju sprovođenja zakona. Predsednik Narodne skupštine je primetio da treba raditi i na medijskom predstavljanju aktivnost parlamenta jer građani najčešće nisu upoznati šta sve podrazumeva rad poslanika van plenarne sale.\nNa kraju svog izlaganja predsednik Stefanović je još jednom izrazio zadovoljstvo podrškom GIZ-a za učešće narodnih poslanika na Konferenciji o podunavskoj saradnji.\nDirektor Kancelarije za evropske kancelarije Milan Pajević je izrazio zadovoljstvom zbog podrške i razumevanja za projekte kancelarije ali o one u kojima postoji saradnja sa GIZ-om. Pajević je istakao da će se modeli pristupnih pregovora Slovenije i Hrvatske, uz pomoć eksperata i diretnih učesnika u procesu pregovaranja te dve zemlje proučiti i da će se Srbija ubrzo odlučiti za modalitete koji joj najviše odgovaraju.\nVođa projekta GIZ-a, Andrej Horvat je istakao da je projekat aktivan do 2015. Godine, sa mogućnošću da bude produžen do 2018. ali je izrazio očekivanje da produženja neće biti, jer bi to značilo bržu harmonizaciju Srbije na putu ka Evropskoj uniji.\nDrugi predstavniuk GIZ-a, Andrej Engleman koji je direktno bio uključen u kreiranje slovenačkog modela pregovaranja sa Evropskom unijom i koji je autor izmene Poslovnika slovenačke skupštine kojim su rešena pitanja procesa pregovaranja i usaglašavanja zakonodavstva u parlamentu Slovenije, ocenio je da do sredine leta treba završiti proces koordinacije i formiranja timova za pregovarački proces. Prema njegovim rečima, najvažnije je da se u ovoj fazi radi na obrazovanju svih relevatnih struktura za početak pregovora i informisanju kako stučne tako i šire javnosti o procesu i njegovim efektima. Prema njegovim očekivanjima, po dobijanju datuma za pregovore, stvarni proces bi trebalo da počne u oktobru i to prvo kroz proces snimanja stanja dok bi faktički pregovori započeli početkom naredne godine i zaključio da je Srbija već sada spremna da operativno započne proces pregovaranja.


"Tužio sam Zvezdu i Partzan zbog kleveta i neistina" - Crvena zvezda info\nFudbal / 4462 pregleda\nFudbal / 16742 pregleda\n“Tužio sam Zvezdu i Partzan zbog kleveta i neistina”\nPredsednik sindikata fudbalera "Nezavisnost" potražiće pravdu na sudu\nPredsednik Sindikata fudbalera "Nezavisnost" Mirko Poledica objavio je da je podneo tužbu protiv FK Crvena zvezda i FK Partizan.\n- Podneo sam privatnu tužbu protiv FK Crvena zvezda i FK Partizan, zbog njihovog zajedničkog saopštenja u kome su me klevetali i iznosili neistine. Daću im priliku da dokažu svoje navode iz saopštenja - poručio je na Tviteru Poledica.\n- Mirko Poledica, predsednik Sindikata, međutim ima druge interese. Potpredsednici ovog Sindikata su advokati koji inače zastupaju profesionalne fudbalere. Ovakav belodani sukob interesa odgovara samo njemu: sukobljavajući igrače sa klubovima, nasuprot opštem interesu, on cilja ostvarenje svog ličnog sitnosopstveničkog interesa.\n- Što više sporova igrača i klubova, misli Poledica, to više novca za njegovu privatnu kamarilu u koju je pretvordio jedno neophodno partnersko telo klubovima i igračima- naveli su tada večiti u svom saopštenju.\n👇 pic.twitter.com/kJhQTraZeh— Mirko Poledica (@MikiP78) July 27, 2020


Odloženo Evropsko prvenstvo u fudbalu - Klupska takmičenja se nastavljaju preko leta\nU svim evropskim ligama insistirali su da se lige nastave i završe\nUEFA je odlučila da pomeri Evropsko prvenstvo za 2021. godinu, što znači da će se klupska takmičenja igrati preko leta.\nEvropsko prvenstvo igraće se od 11. juna do 11. jula naredne godine.\nKada prođu suspenzije zbog pandemije koronavirusa, domaća prvenstva i evropska takmičenja će se nastaviti.\nU svim evropskim ligama insistirali su da se lige nastave i završe, posebno u "ligama petice".\nLige nisu mogle da pretrpe velike finansijske gubitke, pa je UEFA odlučila da pomeri EURO kako bi se šampionati završili.\nDefinitivno nećemo imati fajnal-for Lige šampiona i Lige Evrope, već će se napraviti raspored kako bi se u dogledno vreme takmičenje kompletiralo.\nKalendar tek treba da bude poznat, a za sada se zna da će se finale Lige šampiona igrati 27. juna.\nizvor: agencije, foto: Tembela Bohle, Pexels\nevropa evropsko prvenstvo fudbal reprzentacija srbija


Korupcija u 2011. bila najveći problem | Politika | DW | 31.12.2011\nKorupcija u 2011. bila najveći problem\nSiromaštvo, nezaposlenost i korupcija problemi su sa kojima su se građani Kosova suočavali tokom 2011. godine. Godinu na izmaku obeležio je i dijalog između Kosova i Srbije, mada na terenu rezultati nisu bili vidljivi.\nDelegacija Kosova u pregovorima sa Beogradom (Brisel, septembar 2011.)\nGodina na izmaku građanima Kosova nije donela očekivane promene, ocenjuje politički analitičar Beljulj Bećaj. On konstatuje da običan građanin i dalje ima potrebu za elementarnim stvarima egzistencijalne prirode:\n“Počev od posla, pa do nemaštine, jer kao što znate na osnovu realnih procena više od polovine građana Kosova u velikoj je nemaštini, dok je jedan visok procenat na ivici egzistencije. Drugo, mislim da je i što se sudskih procesa ili vladavine zakona tiče ipak nažalost sve ispod očekivanja običnih građana. Treće, mislim da što se i spoljne politike tiče, dakle novih priznanja, nije učinjen ozbiljan pomak iako je u međuvremenu desetak novih država priznalo nezavisnost Kosova”, kaže Bećaj.\nPrema mišljenju politikologa Bećaja posebno mesto u 2011. godini zauzima dijalog između Kosova i Srbije koji, kako kaže, nema alternativu. Druga je stvar, navodi Bećaj, što se dijalog odvijao nepripremljen i bez obostrane političke volje da se dođe do njegove konkretizacije.\n“Mislim da će se ova greška ispraviti u budućnosti jer ukoliko dijalog gubi smisao mislim da ćemo ići u pogrešnom pravcu i ukoliko ne želimo da sledimo taj pogrešan pravac mislim da će sledeća godina biti godina kada ćemo posle dijaloga imati i ostvarenje dogovorenih otvorenih pitanja između Kosova i Srbije.”\nSrbija htela podelu Kosova\nPoslanica “Jedinstvene srpske liste” u Skupštini Kosova Rada Trajković smatra da je dobro što je u 2011. godini počeo dijalog između Kosova i Srbije. Ona ističe da su dijalog kompromitovale određene grupe ekstremnih ljudi koje su napale i pucale na Kfor. Takođe potencira da su kosovski Srbi imali osećaj da Srbija traži podelu Kosova.\n„Ono što mislim da je isto tako loše urađeno jeste što smo svi mi imali osećaj da Srbija pokušava očajnički da u uđe u projekat podele Kosova i makar ja kao stanovnik ispod Ibra imala sam takvu percepciju onog trenutka kada je gospodin Borislav Stefanović došao u Prištinu i seo preko puta gospodina Kućija gde su ispred njih bile zastave, kosovska i srpska. Imala sam osećaj kao da je na taj način hteo da razgovara u Prištini kao pregovarači dve države i da nije problem za ono što je ispod Ibra, a na severu Kosova su već bile drugačije poruke.”\nPrema mišljenju Rade Trajković do normalizacije odnosa između Srba i Albanaca, došlo bi mnogo brže da nema političara i njihovih loših poruka. “Što se tiče samog odnosa Srba i Albanaca na Kosovu, što se tiče samog naroda, on je normalno toliko gladan da više misli kako će da nahrani svoju decu, nego da napravi neko zlo komšiji i da nema političara koji šalju neke zlokobne poruke mislim da bi taj proces išao mnogo brže”, kaže Trajkovićeva.\nKorupcija - veliki problem Kosova\nJedan od gorućih problema sa kojim su se susretali građani Kosova u 2011. godini je bila i korupcija, po kojoj je Kosovo svrstano na samo dno svetske liste. Avni Zogiani, predstavnik Nevladine organizacije za borbu protiv korupcije “Ćohu” ili u prevodu “Ustani” ističe da je korupcija na Kosovu razvijena na dva nivoa.\n“Na nivou od većih ka manjim na kome različite kompanije koje su povezane sa politikom dobijaju javne tendere, i na visokom nivou na kome međunarodne kompanije dobijaju velike projekte koji su od strateške važnosti za Kosovo. Obe strane imaju interes da nema vladavine prava i da nema borbe protiv korupcije, pošto su direktno ili indirektno povezani sa politikom.“\nZogiani napominje i da kosovske institucije svoju agendu uglavnom određuju prema onom šta od njih zahtevaju stranci. „Kontinuirano su međunarodnjaci imali potrebu za korupcijom, jer je korupcija bila sredstvo za upravljanje kosovskom politikom i do sada nije bilo neke iskrene inicijative da se izgradi, na primer, zakonska infrastruktura za antikorupciju“, ističe Zogiani.\nU 2011. godini pokrenuto je nekoliko istraga i sudskih procesa protiv više visokih kosovskih zvaničnika optuženih za korupciju, ali još uvek nema rezultata. Istovremeno, godina se završava inicijativom predsednice Kosova Atifete Jahjage da se formira Savet za borbu protiv korupcije, pošto se postojeća tela nisu pokazala efikasnim.\nKljučne reči kosovo, korupcija, 2011\nTrajni link https://p.dw.com/p/13cD4


Predsednik Stranke slobode i pravde (SSP) Dragan Đilas rekao je da se u Predlogu rebalansa budžeta za 2020. godinu vidi da se planira povećanje duga u državnoj kasi.\n“Deficit, odnosno razlika između prihoda i rashoda biće veći od četiri milijarde evra. Do takvog jaza smo došli i zahvaljujući neselektivnim merama pomoći privredi i privrednicima”, naveo je Đilas u saopštenju SSP.\nDodaje se da je SSP predlagao da se pomaže samo onim kompanijama koje imaju najveće probleme, a ne linearno.\n“Činjenica je da se sve zemlje zadužuju, ali je ključno pitanje gde ta sredstva odlaze. Fond za razvoj je opredelio sredstva za pomoć turizmu i ugostiljeljstvu pa je Big blue group sa 47 zaposlenih dobila 25 miliona dinara, a preko te agencije letovao je i Goran Vesić”, naveo je Đilas.\nDodao je da je “Vule vu kafe na Vračaru dobio pet miliona dinara pomoći iako je pun non stop, a da je takvih primera neselektivnog, neprincipijelnog trošenja novca građana Srbije na pretek”.\nĐilas je rekao da po gruboj računici “država troši 750 miliona evra više samo za svoje potrebe”.\n“Prema dostupnim podacima iz Uprave za zajedničke poslove, dnevno se popije 20 flaša skupocenog vina, kao i 100 litara piva o trošku građana Srbije”, naveo je Đilas.\nUkazao je da se “ogromna sredstva troše i za nabavku i zamenu itisona u Palati Srbija, kao i za nepotreban video nadzor u saobraćaju – 17 miliona evra, Data centar u Kragujevcu više od 40 miliona evra, a za nemuštu stavku – proširenja kapaciteta 10 miliona evra”.\nOn je rekao da je osam miliona evra predviđeno i za kapitalne projekte Bezbednosno-informativne agencije (BIA).\nPodsetio je da je SSP predlagao da se opredeli 500 miliona evra za građevinski sektor, da se angažuje domaća građevinska operativa. “Kada poraste građevina raste cela privreda, a sada su na izgradnji koridora angažovane turske, kineske, američke kompanije”, naveo je Đilas.\nIstakao je “da su rešenja ad hok i da nema plana ni za privredu ni za pandemiju”. Noćne klubove, kako je rekao, “ne zatvaraju zbog dilova biznismena sa ljudima iz tog miljea”.\nĐilas je kazao da je apelovao da budžet za sledeću godinu bude selektivan i da se pomaže ugroženima, onima kojima je pomoć zaista potrebna.\nZafalilo para: Drobnjak za SKUPLJE putarine


PCVesti - Otvoren CeBIT 2008\nOtvoren CeBIT 2008\nNemačka kancelarka Anđela Merkel zvanično je danas otvorila CeBIT 2008, najveći svetski sajam informacionih tehnologija, koji se od 4. do 9. marta održava u Hanoveru (sajam se uobičajeno otvara veče pre zvaničnog početka).\nMerkelova je u svom govoru istakla problem zaštite intelektualne svojine i vlasničkih prava, posebno navodeći značaj partnerskog odnosa Evropske unije i SAD na tom planu. Transatlantska saradnja, kako je taj odnos nazvala Merkelova, mora obezbediti jednake tržišne uslove za kompanije sa obe strane Atlantika, istakla je nemačka kancelarka. “Jednaki uslovi znače uporedive standarde i odgovarajuću zaštitu intelektualne svojine”, izjavila je Merkelova.\nOsim nemačke kancelarke na otvaranju ovogodišnjeg CeBIT-a je govorilo još nekoliko značajnih ličnosti, pre svega predesdnik Evropske komisije Hoze Manuel Barozo i francuski predsednik Nikola Sarkozi. Barozo je u svom izlaganju istakao brojne mere koje je Evropska komisija preduzela kako bi pospešila rast malih i srednjih kompanija, koje čine okosnicu ekonomija u zemljama članicama EU. “Povećanje slobodne razmene znanja je prioritet Evropske komisije u narednom periodu”, istakao je Barozo. To podrazumeva olakšanu razmenu istraživača i stučnjaka, ali i donošenje novih naprednijih zakona za zaštitu intelektualne svojine, kaže predsednik Evropske komisije.\nFrancuski predsednik Nikolas Sarkozi je u svom izlaganju govorio o planovima francuske vlade za širenje upotrebe Interneta, uvođenju e-uprave i potrebi da informacije iz različitih državnih agencija i ustanova budu što dostupnije većini građana. Budući da je državna uprava u Francuskoj u većem stepenu centralizovana nego što je to slučaj u drugim evropskim zemljama, Sarkozi smatra da će Francuska te ciljeve ostvariti lakše od ostalih država članica EU.\n“Planiramo da do 2012. godine 70 posto francuskih porodica poseduje računar, a da pristup brzom Internetu ima svako francusko domaćinstvo, bez obzira da li se radi o fisknom ili mobilnom pristupu”, izjavio je Nikolas Sarkozi.\nOtvorena prva “Digitalna učionica” u Beogradu\nAOC – CQ32G1 QHD monitor\nJeftin džojstik za mobilne telefone\nNovi web sajt EUneta – sa novom nacionalnom adresom: www.eunet.rs\nGoogle – Team Edition softver


Najstarija međunarodna parlamentarna organizacija (osnovana 1889); predstavlja najveći forum parlamentaraca u kojem se vodi dijalog o miru i saradnji među narodima; neguje i unapređuje koncept predstavničke demokratije, uspostavljanje kontakata, saradnju i razmenu iskustava među parlamentima i parlamentarcima; razmatra pitanja od međunarodnog značaja, odbranu i promociju ljudskih prava.\nPlenarna zasedanja se održavaju dva puta godišnje, prolećno zasedanje u jednoj od članica i jesenje u Ženevi, tokom kojih se održavaju sastanci radnih tela.\nNaša zemlja je punopravni član od 1891. godine.\nUniverzalna deklaracija o demokratiji (video)\nNarodna skupština bila je domaćin 141. zasedanja Interparlamentarne unije od 13. do 17. oktobra 2019. godine u Beogradu, koje je okupilo 150 parlamentarnih delegacija iz čitavog sveta, među kojima 77 predsednika i 60 potpredsednika parlamenata. Na skupštini 141. zasedanja Interparlamentarne unije usvojena je Beogradska deklaracija koju je predstavio član delegacije Narodne skupštine u IPU i član Izvršnog odbora u IPU Mladen Grujić.\nPredsednik Narodne skupštine Ivica Dačić učestvovao na 143. sednici skupštine Interparlamentarne unije, u Madridu, od 26. do 30. novembra 2021. godine. U završnom delu 143. skupštine IPU učestvovali su i članovi stalne delegacije Narodne skupštine u IPU dr Milorad Mijatović, Jelena Mijatović, Olivera Ognjanović i Ivana Popović.\nČlan stalne delegacije Narodne skupštine u IPU dr Milorad Mijatović učestvovao 27. novembra 2021. godine, na sastanku Grupe za Kipar Interparlamentarne unije.\nPredsednik Narodne skupštine Ivica Dačić obratio se na klimatskom skupu Interparlamentarne unije, 7. novembra 2021. godine, u Glazgovu.\nPredsednik Narodne skupštine Ivica Dačić, učestvovao na Petoj svetskoj konferenciji predsednika parlamenata, u organizaciji Interparlamentarne unije, od 7. do 9. septembra 2021. godine, u Beču.\nČlanovi stalne delegacije Narodne skupštine u Interparlamentarnoj uniji Mladen Grujić, Jelena Mijatović i dr Milorad Mijatović učestvovali su, 24. i 25. maja 2021. godine, na sastanku Glavnog saveta IPU, koji se održao u okviru 142. skupštine IPU, od 24. do 27. maja 2021. godine. Predsednik Narodne skupštine i šef delegacije u Interparlamentarnoj uniji Ivica Dačić obratio se parlamentarcima IPU tokom generalne debate Skupštine IPU, 26. maja 2021. godine.\nČlan stalne delegacije Narodne skupštine u Interparlamentarnoj uniji dr Milorad Mijatović učestvovao je, 9. marta 2021. godine, na sastanku Grupe pomagača za Kipar Interparlamentarne unije, koji je održan u virtuelnom formatu.\nČlan stalne delegacije u Interparlamentarnoj uniji dr Milorad Mijatović učestvovao je 9. decembra 2020. godine na Trećem stručnom okruglom stolu pod nazivom „Izazovi i prilike u parlamentarnom monitoringu i evaluaciji“. Okrugli sto je održan putem video linka u organizaciji IPU i Parlamenta Ugande.\nNarodni poslanici Mladen Grujić i dr Milorad Mijatović, učestvovali su 26. oktobra 2020. godine, na virtuelnom sastanku geopolitičke Grupe 12+ IPU, na kojem su se predstavili kandidati za mesto predsednika ove Grupe.\nNarodni poslanik Mladen Grujić učestvovao je 21. oktobra 2020. godine, na virtuelnom sastanku IPU, na kome su se delegacijama članicama predstavili kandidati za predsednika IPU.\nNarodni poslanici Mladen Grujić i dr Milorad Mijatović, učestvovali su 19. oktobra 2020. godine, na virtuelnom sastanku geopolitičke Grupe 12+ IPU, na kojem se glasalo za kandidata za predsednika IPU iz ove Grupe.\nšef Delegacije SPS Beograd 1966.\nčlan Delegacije SNS Beograd 1988.\nčlan Delegacije SNS Kovačica, Crepaja 1991.\nčlan Delegacije SNS Beograd 1977.\nMIJATOVIĆ dr MILORAD\nčlan Delegacije SDPS Novi Sad 1947.\nčlan Delegacije SNS Grocka 1969.\nčlan Delegacije PUPS Beograd 1956.\nčlan Delegacije SNS Krupanj 1989.


Strateško partnerstvo podrazumeva i obaveze – Nadlanu.com\nPARIZ, 8. aprila 2011. (Beta) - Predsednik Srbije Boris Tadić izjavio je danas da strateško partnerstvo sa Francuskom podrazumeva saradnju u više oblasti, ali i obavezu Srbije da završi reforme nakon čega, kako je dodao, očekuje jasnu podršku Francuske za dobijanje statusa kandidata i datuma za početak pregovora sa Evropskom unijom.\n"Strateško partnerstvo podrazumeva saradnju u oblasti evropskih integracija, modernizacije administracije i obuke ljudi koji rade u državnim institucijama, kao i saradnju u oblasti odbrane...", rekao je Tadić novinarima posle susreta sa predsednikom Francuske Nikolom Sarkozijem i potpisivanja Sporazuma o strateškom partnerstvu.\nTadić je naveo da strateško partnersto podrazumeva i odredjene obaveze "kao što su reformisanje pravnog sistema i uspostavljanje pravne države, dovršetak reforme pravosudja i donošenje seta zakona".\nFrancuski predsednik Nikola Sarkozi je u petak preneo Borisu Tadiću da Francuska u potpunosti podržava evropsku perspektivu Srbije i da će se zalagati za njeno članstvo u EU, saopšteno je iz kancelarije francuskog predsednika posle razgovora dva lidera.\n"Srbija nema boljeg zastupnika u Evropi za promovisanje njenog ulaska (u Uniju)", rekao je Sarkozi, navodi se u saopštenju koje prenosi agencija Frans pres.\nSarkozi je takodje podvukao koliko je "značajno" da Srbija "nastavi svoje reforme" da bi unapredila pravnu državu i da sve učini da budu uhapšeni haški begunci Ratko Mladić i Goran Hadžić.